JAKU IBAN: Sada Bebuah

Tusun Ke-23

JAKU IBAN: Sada Bebuah dalam Tusun Ke-23 minggu tu, kitai deka macha sereta belematika leka segenteran sada bebuah ti dikumbai “Semengat Merdeka”. Pun sada bebuah ke tu udah kena tegu kitai dalam Tusun Ke-22 ti dichelak minggu dulu tu kemari.

SEMENGAT MERDEKA

Peradak nyawa “Merdeka!”

Terais nyawa “Merdeka!”

Merdeka! Merdeka! Merdeka!

Genap 59 taun, jeman udah nyaya

Kena 22 Julai, taun 1-9-6-3,

Jayak Sarawak Raya, tanah pesaka

Mula dikelala bisi menua,

Meruan bansa, adat enggau agama,

Nuatka menira,

Tanda merdeka,

Lepas ari jaga, tanggam tanchang,

Diperintah orang.

Beterima kasih kitai ngagai tuai-tuai ke udah,

Tun Openg, Tan Sri Ong Kee Hui, Tan Sri Kalong, Tun Jugah

Ke dulu muka langkah, nusun sembah,

Nadai tepechik setitik darah,

Dikena nyimah tanah ngulihka merdeka;

Numbuhka menua, nirika bansa,

Ngentakka tiang sandung kelingkang

Lambang kenyalang.

Pengelepas enggi kitai belunaska perintah demokrasi ke amat,

Meruan disain, meruan disurat, tanam sempekat;

Pemerdeka kitai bepelasarka raja ke beradat,

Siru imat, kur liat, ngemataka menua, jaga rayat jelata.

Aram tanka kitai Sarawak Raya

Ngambika meruan teguh kukuh, tegap merdeka,

Tankan ngena pengawa, ngena kereja, akal daya;

Anang semina ngena jaku, peradak nyawa,

Ngena penyumbung, panggung pengelawa.

Ui! Semua bansa di Sarawak Raya,

Melayu, Iban, Bidayuh, Orang Ulu enggau China,

Di Sarawak, ba sebelas Sitak Menua,

Di barat enggau di timur, di selatan enggau utara;

Aram kitai besaup nyait ngeripit,

Ngeratut nadak Tanah Sarawak;

Betulung mutik pemaik, nembun pengelikun,

Bekerejasama nanggam semaya,

Ngambika tanah Sarawak tu liu lepa,

Chelap ada, lindap belama,

Alai semua mupuk ngerenut, ngiga pengidup

Baka belut enggau raban semut!

Aram kitai bedaraka menua tu ke udah merdeka

Begawaika pemaik pengelikun menua batan Petara.

Aram berebak kitai bearak, bereta ke mua:

Sapa ke kait, kitai bai tambit dalam seladan;

Sapa ke buta, kitai berap ma, iring bejalan.

Sapa ke bagas nulung ke ngelusu;

Sapa ke pintar nulung ke isu.

Sapa ke kaya nulung ke mensena,

Sapa ke pemisi nulung ke merinsa.

Sapa ke pandai nulung ke babal,

Sapa ke bidik nulung ke sial.

Sapa ke berani, ngiring ke takut,

Sapa ke tegar, ngembing ke lembut.

Ati ke kepapas, ensiang kupas, buai kerupai,

Ati ke bedengki, tuchi beresi, iar kebukai.

Ati ke bingking ju seging, tinggalka di belakang,

Ati ke bedendam, tutup padam, badu dikemenang.

Tudah ke jai, anang dikemeli,

Tudah ke bagu, anang dikemelu,

Tudah ke timpang, anang dikemenang,

Tudah ke nadai, anang dikelanyai!

Sarawak tu pesaka kitai,

Merdeka tu lanting begulai.

Tuah limpah bela menggi,

Pengaya pengeraja bela beberi.

Untung nasit dibagi bela,

Jereki laba siru dipedua.

Aram kitai bebai nunda pemanah jungkung

Keba’ jungkung riu’ betembung tumbuh besedi’.

Aram kitai ngenang pemanah bintang,

Keba’ bintang, sida begentilang tumbuh bekecheli’.

Aram kitai nurutka pemanah semut,

Keba’ semut, sida besaup berangkut, beribit bai’.

Aram kitai neladan pemanah ikan

Keba’ ikan, sida ngaban, bereta beraban

Ngempas di keranga ulu ai.

Baka tu mih atur pendiau enggau adat basa ti patut kekal dititi ditali kitai ngambika kitai terus ulih idup sereta diau segulai sejalai beraban bansa. Penulis mega mai kitai sekaban kitai sebelayan, kitai sebansa kitai semenua malar ngibun jalai basa enggau adat dalam pengidup, awakka kitai sama-sama bebatak baka unak pandung jelayan, sama-sama betarit beirit-irit baka pit tali unan. Ari nya;

Enti utai manah kitai begerah,

Utai nguntung kitai begempung,

Jalai senang kitai beperansang,

Jalai nyamai kitai bekumbai,

Singkang ngena kitai betunda,

Singkang ngidup kitai besaup.

Biar pengelandik disembar penemu,

Ulah jelekah manah intu,

Biar ati tuchi chiru,

Biar jaku siru menuku,

Biar kereja bisi tuju,

Biar pengawa bisi bunsu

Alai kitai betumpu, beruntu nyingkang.

Aram sungai kitai terus andai

Ngambika iya seruran berupai

Sebaka nanga, meruan muara.

Kayu terus kitai limbu, intu siru

Ngambika iya seruran betelinsu, mansutka bunga,

Nampung sera uchu Adam seduai Awa.

Tanah terus kitai simah

Ngambika seruran ami manah, betuah belimpah

Mansutka buah leka merdeka;

Meri kitai tuah, ngadaka pengeraja.

Pajar pagi terus kitai seridi

Ngambika seruran beseri, meri pengangat,

Ngasuh sihat, ngeringka semengat.

Panchar bulan terus kitai pinan

Ngambika enda nyelam keleman saru sukat,

Ngasuh kitai tesat.

Kijap bintang terus kitai tentang

Ngambika enda lelang, saru tiap,

Ngasuh kitai ilap.

Pemaik mai pengelantang,

Pengelikun mai penyenang;

Pemaik penyukung perua,

Pengelikun penungkat dunya,

Pelasar merdeka!

Pak menua!

Penanda bansa!

MERDEKA!

MERDEKA!

MERDEKA!

BETAMPUNG

Oleh JANANG ENSIRING

See author's posts


Kerajaan Sarawak tunaikan janji

KOTA SAMARAHAN: Kerajaan Sarawak akan mengotakan janjinya kepada rakyat Samarahan melalui inisiatif menaik taraf lima bulatan di Lebuh Raya Kuching-Samarahan.

Ketua Menteri Datuk Patinggi Abang Johari Tun Openg berkata, projek itu adalah usaha kerajaan dalam menyelesaikan masalah kesesakan lalu lintas yang menjadi kebimbangan di kawasan ini.

“Dua tahun yang lepas, saya menerima aduan tentang kesesakan jalan raya yang sangat teruk di sini (Kota Samarahan) yang melambatkan perjalananan warga yang bekerja di Kuching atau sebaliknya.

“Jawapan saya ketika itu adalah akan menaik taraf kawasan bulatan dengan membina lampu isyarat pintar dan hari ini saya menunaikan janji saya,” katanya.

Beliau berkata demikian ketika berucap pada Majlis Pecah Tanah Projek Menaik Taraf Lima Bulatan Sepanjang Jalan Kuching-Samarahan di sini semalam.

Menurut beliau, Kerajaan Sarawak mempunyai keperluan untuk meningkatkan kemudahan lalu lintas di kawasan ini sebagai manfaat kepada rakyat setempat.

Ekoran daripada aduan dan keluhan rakyat tempat, beliau berkata Kerajaan Sarawak melalui perancangan yang teliti akan menaik taraf lima bulatan berkenaan dengan sistem lampu isyarat pintar.

Dalam hal berkaitan, Abang Johari turut memaklumkan populasi penduduk di Kuching dan Samarahan kini sudah mencecah 1.2 juta orang.

Tambahan pula, beliau berkata masyarakat dari dua kawasan ini sering berulang alik melalui kawasan Perindustrian Sama Jaya atas keperluan pekerjaan masing-masing.

“Tidak lama lagi, kita akan membina sebuah jalan alternatif dari Lebuh Raya Kuching-Samarahan ke kawasan berhampiran dengan Pusat Konvensyen Borneo Kuching (BCCK), sekali gus membina jambatan yang melintasi Sungai Sarawak di laluan tersebut.

“Ini bagi memudahkan masyarakat di kawasan ini pergi ke Petra Jaya tanpa perlu melalui Bandar Raya Kuching,” katanya.

Untuk rekod, kos menaik taraf lima bulatan tersebut bakal menelan belanja RM47 juta dan akan dijangka siap sepenuhnya dalam tempoh 15 bulan.

Turut hadir Menteri Muda Kerajaan Tempatan dan Perumahan Dato’ Sri Dr Sim Kui Hian, Muda Infrastruktur dan Pembangunan Pelabuhan Datuk Julaihi Narawi, Setiausaha Kerajaan Negeri Datuk Amar Jaul Samion, Ahli Parlimen Kota Samarahan Rubiah Wang, Ahli Dewan Undangan Negeri (ADUN) Muara Tuang Datuk Idris Buang, Adun Stakan Datuk Amar Mohammad Ali Mahmud, Adun Sadong Jaya Aidel Lariwoo, Adun Simunjan Awla Dris dan serta wakil yang lain.

Oleh Akmal Adib Yusup

See author's posts


67 individu ingkari PKP ditahan

KUCHING: Seramai
67 individu ditahan kerana melanggar Perintah Kawalan Pergerakan (PKP) di
seluruh negeri Sarawak dalam operasi 24 jam sejak jam 8.00 pagi semalam, kata
Pesuruhjaya Polis Negeri, Datuk Aidi Ismail.

Beliau berkata
mereka ditangkap kerana tidak dapat memberi alasan yang sah untuk berada di
jalan raya atau tempat awam ketika negara berdepan dengan situasi penularan
wabak Covid-19.

Menurutnya,
kesemua mereka sudah dibebaskan dengan jaminan polis selepas keterangan mereka
diambil dan menunggu untuk didakwa di mahkamah.

Beliau berkata
kes tersebut disiasat di bawah Seksyen 186 Kanun Keseksaan dan Peraturan 7(1)
Peraturan-Peraturan Pencegahan dan Pengawalan Penyakit Berjangkit
(Langkah-Langkah Di Dalam Kawasan Tempat Jangkitan) 2020.

Menurutnya,
jumlah keseluruhan individu ditahan sejak Khamis lalu kerana mengingkari arahan
PKP di negeri ini meningkat kepada 229 orang.

Dalam operasi terbaru itu, Aidi berkata Sibu mencatat jumlah tertinggi dengan 14 orang diikuti Miri dan Kota Samarahan, masing-masing 12 orang, Bintulu (7), Padawan (6), Kuching (5), Lawas (4), Saratok (3), Betong (2) dan Serian dan Marudi, masing-masing seorang. – Bernama

See author's posts


Pertandingan Katak Borneo Antarabangsa

KUCHING: Pertandingan Katak Borneo Antarabangsa anjuran Universiti Malaysia Sarawak (UNIMAS) mempunyai tarikan tersendiri meskipun ia diadakan secara maya pada tahun ini.

Menteri Pelancongan, Kesenian dan Kebudayaan Datuk Abdul Karim Rahman Hamzah berkata, acara berkenaan yang memasuki edisi ke-9 tahun ini berjaya mengumpulkan pakar amfibia serta pemuliharaan selain pencinta alam.

Katanya, ia dianjurkan oleh Universiti Malaysia Sarawak dengan sokongan Kementerian Pelancongan, Kesenian dan Kebudayaan, Sarawak.

“Acara ini bertepatan dengan ‘Save the Frogs Day’ tahunan, acara global yang disambut melalui 270 acara di lebih 30 negara di seluruh dunia, untuk mengetengahkan isu-isu pemuliharaan yang dihadapi oleh amfibi dunia.

“Saya dimaklumkan bahawa acara hari ini mendapat sambutan yang luar biasa, dan kami mempunyai peserta dari seluruh pelosok Borneo.

“Sarawak telah memperlihatkan dirinya sebagai ‘tuan rumah’ ini yang mengumpulkan hampir 120 spesies amfibia,” katanya.

Beliau berkata demikian ketika berucap bersempena dengan Pra Pelancaran Pertandingan Katak Borneo Antarabangsa Ke-19 secara maya, semalam.

Abdul Karim berkata, komponen utama perlumbaan adalah pertandingan fotografi yang memikat peserta untuk mencari dan memotret katak dan amfibia lain, di sepanjang hutan dan ladang di mana-mana lokasi di Borneo.

“Selain mendorong orang ramai untuk berkunjung ke Taman Nasional dan kawasan belantara lain di Sarawak, kita juga mengadakan hari penutupan, yang merangkumi ceramah, bengkel, pameran, pemeriksaan dokumentari dan pemberian hadiah.

“Saya berharap para peserta larian juga akan meluangkan masa selepas perlumbaan untuk mengunjungi beberapa kawasan yang dilindungi yang lain, dan berpeluang menikmati hutan hujan, pantai, hidupan liar dan budaya Sarawak,” katanya.

Sementara itu Naib Canselor Unimas, Profesor Datuk Dr Mohamad Kadim Suaidi berkata, pertandingan akan bermula dari tengah malam 1 September 2021, dan berakhir pada tengah malam 29 November 2021.

Menurutnya, edisi sebelum ini, sebanyak 17 negara dari empat benua diwakili.

“Pelbagai tujuan acara ini kita adakan iaitu untuk mempromosikan pemuliharaan amfibi di kalangan anggota masyarakat umum melalui pertandingan fotografi yang inovatif, mensasarkan golongan belia dan mendedahkan mereka kepada idea dan konsep pemuliharaan alam, dan mempromosikan ekopelancongan di peringkat tempatan, serantau dan antarabangsa.

“Keputusan lain termasuk mempromosikan gaya hidup sihat dan mempromosikan sains kepada rakyat sebagai kaedah untuk menyebarkan pendidikan pemuliharaan dan mengumpulkan data saintifik yang berharga mengenai kejadian, pengedaran dan maklumat sejarah semula jadi spesies,” tambahnya.

See author's posts


Benzema selamatkan Madrid

KARIM Benzema bertindak menyelamatkan Real Madrid semalam, dengan percubaan voli akrobatiknya membantu mereka seri 1-1 menentang pasukan Chelsea yang mengagumkan dalam perlawanan pertama peringkat separuh akhir Liga Juara-Juara UEFA.

Christian Pulisic meraih gol penting Chelsea  di tempat lawan di Valdebebas tetapi mereka mungkin menyesal kerana tidak mampu menjaringkan lebih banyak gol, dengan Timo Werner yang bergelut sekali lagi terlepas peluang keemasan.

Ini bermakna Madrid juga akan berpuas hati, setelah pulih daripada setengah jam pertama yang mengecewakan sebelum kecemerlangan Benzema meninggalkan kedudukan seimbang.

Eden Hazard diberi masa 24 minit terakhir setelah masuk sebagai pemain gantian menentang bekas kelab beliau tetapi walaupun sekali sekala mempamerkan sentuhan lama beliau, dia tidak dapat menambah melakukan perubahan. “Selalu bagus bermain dengan rakan,” kata Hazard kepada BT Sport selepas itu.

Gol Benzema merupakan yang ke-71 beliau dalam Liga Juara-Juara, menjadikannya penjaring terbanyak keempat dalam sejarah pertandingan dengan Raul, hanya di belakang Cristiano Ronaldo, Lionel Messi dan Robert Lewandowski.

“Sepatutnya kami memenangi babak pertama,” kata pengurus Chelsea, Thomas Tuchel. “Kita sepatutnya menjaringkan sekurang-kurangnya satu lagi.”

“Keputusan adil,” kata Zinedine Zidane. “Separuh masa pertama kami bukan yang terbaik, tekanan mereka menyebabkan kami mengalami kesukaran tetapi kami menyesuaikan diri dan pada babak kedua kami lebih baik.” – AFP

See author's posts


FMM minta pelitup muka dikecualikan

KUALA LUMPUR: Persekutuan Pengilang Malaysia (FMM) meminta kerajaan untuk memberikan pengecualian duti import dan cukai jualan ke atas semua input dalam pembuatan topeng muka bagi memastikan pengeluar tempatan dapat bersaing dengan pengimport.

Sekarang ini, pengimport topeng muka dikecualikan daripada membayar duti import dan cukai jualan.

Presiden FMM Tan Sri Soh Thian Lai berkata, pengeluar tempatan membayar 20 peratus duti import dan 10 peratus cukai jualan ke atas bahan-bahan yang merangkumi fabrik bukan tenunan PP yang digunakan untuk membuat penapisan tiga lapis serta bingkai logam dan penutup telinga elastik topeng muka.

Pengeluar topeng muka tempatan menghadapi persaingan sengit daripada pengimport produk, terutama mereka yang mengimport dari China berikutan kos bahan mentah yang tinggi.

“Pengecualian duti import dan cukai jualan bertujuan untuk terus menyokong pengeluaran tempatan serta sebahagian daripada inisiatif bagi membeli produk buatan Malaysia.

“Sekarang ini, kesemua bahan mentah diimport dari China, India, Ireland dan Emiriyah Arab Bersatu disebabkan bekalan tempatan tidak mencukupi,” katanya kepada Bernama.

Sementara itu, FMM menyambut baik langkah kerajaan untuk menurunkan harga siling topeng muka daripada RM1.50 sehelai kepada RM1.20 sehelai, berkuatkuasa mulai 15 Ogos.

“Memandangkan pemakaian topeng muka mula diwajibkan mulai 1 Ogos depan, kerajaan sewajarnya memulakan penguatkuasaan harga baharu itu pada 1 Ogos 2020,” katanya lagi.

Pada 23 Julai, Menteri Perdagangan Dalam Negeri dan Hal Ehwal Pengguna, Datuk Alexander Nanta Linggi mengumumkan penurunan harga siling untuk topeng muka serta pengurangan harga borong daripada tahap semasa sebanyak RM1.45 menjadi RM1.15 sekeping.

Nanta berkata penurunan harga itu adalah selaras dengan langkah kerajaan untuk mewajibkan pemakaian topeng muka di kawasan awam. – Bernama

See author's posts


132 kanak-kanak diraikan pada Hari Apresiasi Taska, Tabika Kemas

LIMBANG: Seramai 132 kanak-kanak menerima sijil dan 30 daripadanya menerima anugerah kanak-kanak cemerlang pada Hari Apresiasi Taska/ Tabika Kemas Peringkat Parlimen Limbang Tahun 2022 Di Dewan Suarah Limbang , hari ini.

Ahli Dewan Undangan Negeri (ADUN) Batu Danau Paulus Palu Gumbang berkata, kerajaan amat menekankan pentingnya pendidikan awal kanak-kanak kerana mereka mempunyai potensi diri untuk dikembangkan sejajar dengan peranan mereka sebagai pelapis kepimpinan negara suatu hari kelak.

“KEMAS sentiasa bersemangat dalam apa jua program dengan menyampaikan ilmu pengetahuan berbentuk pendidikan awal kanak-kanak kepada semua lapisan masyarakat tidak kira walaupun di mana jua mereka berada,” katanya pada Hari Apresiasi Taska/ Tabika Kemas Peringkat Parlimen Limbang Tahun 2022 Di Dewan Suarah Limbang hari ini.

Paulus berkata, bimbingan dan asuhan awal kanak-kanak penting dalam melahirkan insan yang bertanggungjawab terhadap diri, keluarga dan masyarakat.

Tambahnya lagi, oleh itu, guru-guru Jabatan Kemajuan Masyarakat (KEMAS) perlu terus memainkan peranan dalam mendedahkan pendidikan awal kepada kanak-kanak, mendidik dan mengasah bakat kanak-kanak terutamanya di peringkat awal usia.

Sebanyak 29 kelas tabika dan sebuah kelas taska di Parlimen Limbang menyertai program itu.

Hari Apresiasi Taska/ Tabika Kemas menurutnya mengalakkan persaingan sihat di antara kanak-kanak didalam bidang, bukan saja bidang akademik malahan juga di bidang kokurikulum, ia juga akan mendorong penglibatan aktif kanak-kanak di dalam aktiviti kokurikulum di dalam pelbagai peringkat.“Program ini juga mampu menerapkan budaya kecemerlangan dalam pencapaian akademik, kokurikulum serta sahsiah diri kanak-kanak supaya lebih yakin dan berdaya saing,”ujarnya.

Turut sama ialah Pegawai Kemas Bahagian Mohd Khairul Amree Abdul Rahman, Wakil Pegawai Daerah Limbang Hamidah Halpi.

Oleh ADENG EDRUS

See author's posts


Sarawak catat kematian ke-10

KUCHING: Sarawak mencatatkan kematian kesepuluh akibat Covid-19 dan
merekodkan 15 kes positif baharu, semalam.

Menteri Pelancongan, Kesenian, Kebudayaan, Belia dan Sukan, Datuk Abdul
Karim Rahman Hamzah berkata, tambahan seorang lagi kematian semalam adalah dari
Hospital Umum Sarawak.

“Mangsa kematian kesepuluh merupakan seorang lelaki berumur 56 tahun dari
Kampung Demak Baru, Kuching.

“Kes telah dimasukkan di Hospital Umum Sarawak pada 30 Mac yang lalu dan
disahkan positif Covid-19 pada 1 April dan meninggal pada 3 April jam 4.16
petang,” katanya.

Beliau berkata demikian pada sidang media harian Covid-19 mewakili Pengerusi
Jawatankuasa Pengurusan Bencana Negeri Sarawak (JPBNS)  Datuk Amar Douglas Uggah Embas di sini,
semalam.

Berdasarkan sidang media Ketua Pengarah Kesihatan Malaysia, Datuk Dr Noor
Hisham Abdullah di Kuala Lumpur semalam, kes kematian mangsa adalah ke-56 (kes
ke-2850) negara dan mempunyai latar belakang sakit jantung serta mempunyai
kontak rapat dengan kes ke-1031.

Menurut Abdul Karim, 15 kes baharu positif Covid-19 turut direkodkan
semalam dan semua kini dirawat di Hospital Umum Sarawak (HUS) menjadikan jumlah
bilangan kes di Sarawak sebanyak 254 kes sejak kes positif pertama dilaporkan
pada 13 Mac lalu.

“Sementara itu, sebanyak 70 kes baharu orang yang disyaki (PUI) dilaporkan
menjadikan jumlah keseluruhan sebanyak 1,579 kes.

“Daripada jumlah itu, 1,135 kes adalah negatif dan 190 kes PUI masih
menunggu keputusan makmal.

“Bagi PUI baharu, daerah Kuching mencatatkan 44 kes dan dua kes adalah yang
telah disaring di Kompleks Belia dan Sukan dan 42 kes lagi daripada HUS,”
jelasnya.

Mengikut pecahan daerah, Abdul Karim berkata Miri
mencatatkan 11 kes PUI, Serian (8), Samarahan (5), Sri Aman dan Bintulu
masing-masing satu kes.

See author's posts


Proses Persediaan Ke Arah PRN Sarawak

PILIHAN Raya Negeri Sarawak dijangka akan diadakan pada Disember tahun ini ekoran Yang di-Pertuan Agong telah memperkenan untuk memendekkan darurat yang sepatutnya berakhir pada 2 Februari 2022. Pembatalan darurat Sarawak oleh Yang di-Pertuan Agong ini membawa implikasi kepada Sarawak, iaitu Seksyen 3(3) Ordinan Darurat (Kuasa-Kuasa Perlu)(Sarawak) 2021, memerihalkan bahawa Dewan Undangan Negeri terbubar pada tarikh Proklamasi Darurat (Sarawak) dibatalkan atau diungkaikan.

Maka berdasarkan Seksyen 3(4) Ordinan yang sama berkehendakkan suatu pilihan raya umum diadakan dalam tempoh 60 hari dari tarikh Proklamasi Darurat (Sarawak) dibatalkan atau diungkaikan.

Bilakah penamaan calon?

Sudah tentu dalam masa terdekat Suruhan Jaya Pilihan Raya akan bersidang selepas menerima pemakluman pembatalan darurat tersebut. Namun dalam konteks Sarawak, elemen budaya sangat penting bagi menentukan tingkah laku  politik. Misalnya, apabila berlakunya kematian Timbalan Ketua Menteri Sarawak, Tan Sri Datuk Amar James Jemut Masing sekurang-kurangnya selama seminggu akan berkabung untuk menghormati pemergian mendiang. Dalam budaya Iban tradisional selama tujuh hari mereka akan tidak membuat sesuatu aktiviti besar. Malah televisyen dan radio ditutup pada zaman dahulu.

Selepas tempoh seminggu, barulah dijangka SPR mengadakan mesyuarat persediaan pilihan raya negeri Sarawak. Dalam mesyuarat tersebut, mereka akan membincangkan tarikh penamaan calon, tempoh berkempen dan tarikh mengundi.

Tarikh penamaan calon bukanlah ditentukan secara semborono. Sebaliknya mempunyai kriteria-kriteria tertentu. Penamaan calon akan dapat memberikan peluang parti, penyokong, mereka yang berhasrat bertanding mempunyai masa secukupnya untuk merancang, memilih dan mengatur persediaan-persediaan sebelum hari penamaan.

Persediaan

Maka, tarikh penamaan  diberikan masa secukupnya  agar tidak membebankan parti atau individu yang bertanding. Hal ini kerana persediaan mencari pencadang, penyokong dan sebagainya. Terdapat beberapa syarat perlu dipenuhi misalnya pencadang dan penyokong kepada calon yang bertanding perlu merupakan pengundi di kawasan tersebut. Calon pula dipastikan tidak pernah muflis. Laporan kewangan perbelanjaan pilihan raya Kawasan terdahulu misalnya perlu dipastikan dihantar. Begitu juga perkara asas yang pernah membatalkan calon misalnya terlupa membawa kad pengenalan ketika hari penamaan calon boleh terbatal pencalonan untuk bertanding.

Langkah awal

Ketika ini, borang penamaan calon sudah boleh dibeli oleh sesiapa sahaja yang berhasrat untuk bertanding. Berdasarkan situasi ini semakan awal  dalam pengisian borang pencalonan perlu dilakukan dan tidak perlu menunggu hari penamaan calon.  Perkara ini penting untuk memastikan borang diisikan betul, tepat dan benar. Ia perlu memenuhi kriteria dan kelayakan agar pada hari semasa penamaan calon tidak berlaku kesilapan dalam mengisi borang tersebut.

Sekiranya tindakan ini dilakukan lebih awal dalam membuat semakan, maka dapat memastikan proses penamaan calon akan berjalan lancar dan mengikut tempoh yang ditetapkan. Kesannya, memberi ruang kepada parti untuk mencari calon lain, sekiranya calon dicadangkan tersebut didapati tidak layak apabila membuat semakan awal. Maka, tidaklah parti tersebut kalah atau hilang kelayakan atau menyebabkan parti lawan menang tanpa bertanding jika calon silap mengisi borang.

Terdapat juga persediaan pengurusan risiko. Misalnya ada yang membuat tiga borang penamaan dengan pencadang dan penyokong yang berlainan. Perkara ini dilakukan untuk memastikan jika ada  apa-apa berlaku misalnya tiba-tiba sakit, maka dua borang lain tersebut dapat dijadikan sebagai penyelamat kepada situasi tersebut.

Deposit

Perlu diingat bahawa kertas penamaan calon perlu diisi lengkap. Bakal calon, pencadang atau penyokong pula perlu mengemukakan kertas penamaan calon  kepada Pegawai Pengurus apabila tiba masanya hari penamaan calon di pusat penamaan calon.

Bagi memastikan proses penamaan calon berjalan lancar, parti bertanding khususnya bakal calon digalakkan untuk membuat pembayaran-pembayaran deposit pilihan raya dan deposit bahan kempen lebih awal.

Bagi calon DUN sebanyak RM5,000 untuk deposit manakala deposit bahan kempen  pula ialah sebanyak RM3,000. Bayaran ini boleh dibayar di Pusat Penamaan Calon atau di Pejabat Pilihan Raya Negeri atau Pejabat Pegawai Pengurus Pilihan Raya bagi Bahagian Pilihan Raya berkenaan.

Sekiranya calon memperoleh lebih daripada 1/8 maka wang deposit pilihan raya boleh dituntut kembali, manakala deposit bahan kempen boleh dituntut selepas semua bahan kempen dibersihkan oleh calon tersebut. Ia perlu disahkan oleh pihak berkuasa tempatan yang berkenaan.

Calon akan diminta mengambil pas calon, pencadang dan penyokong selepas bayaran deposit. Tujuannya adalah untuk kebenaran memasuki pusat penamaan calon. Hal ini juga memastikan semua proses penamaan calon dapat dilaksanakan dengan lebih cepat, efisien pada hari penamaan calon.

Tempoh Kempen

Berkenaan tempoh berkempen terpulang kepada SPR menentukan tempoh masa. Terdapat 21 hari tempoh berkempen, namun bergantung kepada keperluan dan rasional tertakluk kepada  jumlah hari kempen ditentukan oleh SPR. Lazimnya sekitar 12-14 hari waktu berkempen dibenarkan.Dalam konteks situasi Sarawak geografi Sarawak luas sewajarnya tempoh kempen yang lebih munasabah agar beri peluang pengundi untuk berinteraksi dengan calon-calon wakil rakyat mereka.

Bilakah Hari Mengundi?

Berdasarkan situasi semasa, maka hari mengundi dijangka akan diadakan seawal-awalnya pada 27 atau 28 November tahun ini. Hari penamaan dijangka pada 17 atau 18 November.

Ataupun, selewat-lewatnya dijangka 4-6 Disember, manakala tempoh berkempen 10-12 hari dan mungkin juga 13-14 hari. Jikalau situasi ini pula bermakna hari mengundi dijangka jatuh pada 18 Disember, ataupun 19 Disember. Kesemua ini dilakukan kerana untuk memastikan tidak ada gangguan terhadap sambutan aktiviti hari perayaan Krismas pada penghujung akhir Disember dan memastikan tempoh tengkujuh yang dijangka semakin teruk pada hujung tahun.

Pada masa yang sama juga perlu tempoh tenang selepas PRN Melaka yang diadakan pada 20 November untuk menilai risiko kesihatan, ancaman Covid-19 dan langkah-langkah memastikan SOP yang lebih baik kepada PRN Sarawak.

Profesor Madya Dr Awang Azman Awang Pawi ialah penganalisis sosiopolitik dan sosiobudaya di Jabatan Sosiobudaya, Universiti Malaya, Kuala Lumpur. Beliau juga ialah felo penyelidik Pusat Kajian Demokrasi dan Pilihan Raya Universiti Malaya (UMCEDEL)

See author's posts


Rakyat Sarikei diseru terus patuhi PKP

SARIKEI: Rakyat di Sarikei diseru agar mematuhi sepenuhnya arahan Perintah
Kawalan Pergerakan (PKP).

Ahli Dewan Undangan Negeri (ADUN) Repok, Dato’ Sri Huang Tiong Sii berkata,
PKP bertujuan untuk mengelakkan rakyat dijangkiti Covid-19 dan mengekang
penularan wabak pandemik tersebut.

“Kerajaan melaksanakan PKP demi keselamatan dan kesihatan rakyat. Oleh
itu, masyarakat haruslah menjaga jarak dalam interaksi sosial supaya
mengurangkan risiko dijangkiti wabak Covid-19,” katanya.

Tambahnya, rakyat juga mesti memahami kesukaran kakitangan barisan hadapan
seperti doktor, jururawat, kakitangan perubatan, dan Polis Diraja Malaysia
(PDRM).

“Mereka telah bekerja keras untuk menangani wabak Covid-19 dan risiko
mereka dijangkiti adalah sangat tinggi.

“Oleh itu, rakyat mesti bekerjasama dengan cara mematuhi arahan PKP
bagi mengelakkan lebih ramai dijangkiti Covid-19,” ujarnya.

Dalam pada itu, Huang menerusi Pusat Khidmat Repok sentiasa menghulurkan
bantuan makanan kepada penduduk-penduduk dikawasannya yang terjejas.

Pasukan Pusat Khidmat Repok mengedarkan bantuan makanan di kawasan
Selangan, Bulat, Stok, Rusa, rumah panjang, luar bandar dan kawasan bandar
kepada golongan yang memerlukan supaya membantu rakyat mengurangkan kesan
Covid-19.

Kerja-kerja pengedaran bantuan makanan ini dijalankan
secara berterusan dan berperingkat sepanjang tempoh pelaksanaan PKP.

See author's posts


Pemulihan dijangka terus perlahan

KUALA LUMPUR: Pemulihan ekonomi di negara-negara membangun Asia dijangka terus perlahan dengan kemajuan pemulihan bergantung kepada usaha pembendungan pandemik Covid-19 yang dilaksanakan kerajaan masing-masing, kata Bank Pembangunan Asia.

Pengarah Penyelidikan Makroekonominya Abdul Abiad (gambar) berkata laluan pertumbuhan serantau adalah berbeza kerana ekonomi-ekonomi yang berjaya membendung pandemik dan aktif dengan pemberian vaksin mendapat lebih banyak manfaat berbanding yang lain.

“Pengeluaran rantau ini diunjur berkembang sebanyak 7.1 peratus pada 2021 dan 5.4 peratus pada 2022.

“Inflasi diunjur pada 2.2 peratus pada 2021 dan 2.7 peratus pada 2022,” katanya semasa pembentangan beliau pada webinar yang diadakan bersempena dengan pelancaran laporan Prospek Pembangunan Asia (ADO) 2021, semalam.

Beliau berkata, dalam kes di Malaysia, lebih 40 peratus penduduk telah divaksinasikan tetapi negara masih lagi bergelut dalam menangani pandemik itu.

“Meskipun mencatatkan kemajuan dalam program vaksinasinya, negara masih tidak dapat membendung pandemik itu yang membawa kepada penularan tempatan dan seterusnya mengehadkan aktiviti kilang kepada 60 peratus,” katanya.

Pegawai kanan kerjasama serantaunya Dulce Zara yang turut berpandangan yang sama berkata sektor pembuatan di Malaysia dan di seluruh dunia terjejas.

“Kita melihat gangguan rantaian bekalan berlaku di mana-mana sahaja dan punca utamanya adalah disebabkan oleh varian (Delta).

“Bagaimanapun, kini kita melihat ekonomi mula dibuka secara beransur-ansur,” katanya.

Zara berkata selain Malaysia, Brunei dan Vietnam juga mencatatkan kes jangkitan Covid-19 yang tinggi.

“Tetapi apa yang penting adalah trend itu semakin menurun dan ini kerana kerajaan-kerajaan melipatgandakan usaha untuk program vaksinasi mereka,” katanya.

Sementara itu, Abdul berkata risiko tambahan lain bagi rantau ini adalah kemungkinan ketegangan geopolitik, gangguan rantaian bekalan global dan kegawatan kewangan-pasaran ketika dasar monetari Amerika Syarikat menjadi normal.

“Ketika ekonomi pulih daripada pandemik, risiko jangka sederhana akan kembali semula.

“Antaranya adalah bencana alam dan cuaca melampau yang berkaitan dengan perubahan iklim serta gangguan jaminan makanan,” katanya. – Bernama

See author's posts


CPPC Kubong siap Mei tahun ini

LIMBANG: Pembinaan Pusat Pengumpulan, Pemprosesan,Pembungkusandan Pemasaran (CPPC) Kubong bernilai RM5 juta yang dijangka siap Meitahun ini bertujuan meningkatkan hasil eksport pertanian Sarawak.

CPPC ini berperanan membantu memproses dan memasarkan sekali gus meningkatkan eksport produk pertanian.

Menteri Muda Pemodenan Pertanian, Tanah Adat dan Pembangunan Wilayah,Datuk Dr. Abdul Rahman Ismail berkata, Kerajaan Sarawak memberi fokus kepada pemasaran hasil tanaman petani dengan membina beberapa CCPC di Sarawak.

Perkara ini penting kerana antara kekangan utama yang dihadapi oleh para petani di Sarawak adalah aspek pemasaran.

Ini telah menyebabkan mereka sukar mengembangkan projek pertanian dalam skala besar.

“CPPC Kubong merupakan antara CPP terawal yang dibina di Sarawak selain CPPC Tarat, Lawas dan Betong yang berperanan memproses produk pertanian.

“Melalui CPPC ini kita ingin mencapai hasrat untuk menjadikan Sarawak sebagai pengeksport produk pertanian menjelang tahun 2030,” katanya kepada media sewaktu mengadakan lawatan ke CPPC Kubong dan Taman kekal Pengeluaran Makanan (TKPM) Kubong semalam.

Turut serta Pegawai Pertanian Bahagian Limbang,Japarudin Ali, Jurutera Jabatan Bekalan Air Luar Bandar (JBALB) Bahagian Limbang,Ros Aminah Ismail.

Pembinaan CPPC Kubong seluas satu hektar yang berdepan kelewatan sebelum ini dan dikategori projek sakit, dijangka siap Mei tahun ini selepas kontraktor memberi jaminan ia akan siap mengikut jadual ditetapkan.

Selain CPPC, Projek TKPM Limbang juga sedang giat dibina melibatkan dua kategori iaitu tanaman dan sistem perlindungan hujan (SPH) (fertigasi) kepada petani yang berminat.

Ahli Dewan Undangan Negeri (ADUN) Bukit Kota itu memberitahu,dibawahkategori tanaman, kerajaan menumpukan kepada tanaman nangka madu yang melipuri keluasan 24 hektar membabitkan enam peserta,manakala di bawah sistem fertigasi projek SPH yang diusahakan merangkumi keluasan dua hektar dan melibatkan lapan peserta.

Bagi tujuan itu jelasnya,RM500,000 dibelanjakan oleh Kerajaan Persekutuan tahun lepas bagi kerja menembok tanah dan sebanyakRM2 juta dibelanjakan tahun ini untuk membina 20 SPH yang memberi kemudahan kepada lapan peserta.

Oleh ADENG EDRUS

See author's posts


Hina Nabi: AWAS buat laporan polis

NURZILLA MOHAMAD

SIBU:  Setiausaha Kehormat Angkatan Warisan Anak Sarawak (AWAS) Mohamad Junaidi Sambang membuat laporan polis terhadap pengguna laman sosial yang memuat naik hantaran menghina Nabi Muhammad SAW, semalam.

Laporan polis dibuat di Balai Polis Sentral Sibu pada jam 8.30 pagiJunaidi menerusi kenyataanya berkata, hantaran yang dibuat oleh pemilik akaun itu juga berunsur provokasi kerana cuba untuk membangkitkan kemarahan orang Islam.

“Pemilik akaun tersebut telah mencalar hati masyarakat Islam bukan sahaja di negeri ini malah seluruh Malaysia.

“Jadi saya menggesa pihak polis serta pihak yang berwajib supaya segera mengesan pemilik akaun tersebut dan mengenakan hukuman yang berat terhadap beliau,” katanya.

Sehubungan itu, Junaidi menasihati pengguna laman sosial supaya menjaga adab serta perbuatan ketika membuat sesuatu hantaran di media sosial.

“Jangan guna laman sosial untuk kamu menghina agama serta kepercayaan orang lain sehingga mencetuskan ketenteraman awam.

“Perbuatan kamu ini hanya menambah beban kerja pihak berkuasa yang pada masa ini sedang bertungkus-lumus melawan penularan wabak COVID-19,” tegasnya.

See author's posts


Elaun pengadil Liga-M dipotong 15 peratus

BARISAN pengadil bola sepak kebangsaan tidak terkecuali daripada terkesan dengan impak pandemik Covid-19 dan ia ditambah lagi apabila elaun tugasan perlawanan mereka dikurangkan daripada kadar biasa.

Kadar elaun tugasan pegawai perlawanan bagi saingan Liga Malaysia (Liga-M) 2020 yang kembali bersambung secara rasmi hari ini dipotong sebanyak 15 peratus sebagai langkah penjimatan berikutan pandemik itu.

Menurut sumber, keputusan yang berkuat kuasa 22 Ogos lepas itu dibuat secara drastik dengan tidak mengambil pandangan keseluruhan pengadil.

Katanya, cadangan awal adalah pemotongan sehingga 30 peratus.

“Apa yang terkilan adalah keputusan itu dibuat tanpa mengadakan perbincangan bersama pihak yang terkesan dan mereka (pengadil) hanya dimaklumkan mengenai pemotongan itu selepas keputusan dibuat,” katanya kepada Bernama.

Katanya kebanyakan pengadil kebangsaan bukan berstatus profesional dan mempunyai pendapatan tetap, sebaliknya tugasan mengadili perlawanan adalah pekerjaan sambilan.

“Kalau perkara ini mengambil pandangan kesemua pengadil, pasti dapat capai satu keputusan yang lebih baik. Kebanyakan pengadil mempunyai pekerjaan hakiki yang lain dan perlu mengambil cuti tanpa gaji sekiranya dipanggil mengendalikan sesuatu perlawanan,” katanya, sambil menambah bahawa kadar elaun tugasan pegawai perlawanan Liga-M berbeza mengikut pertandingan serta tugas.

Menurut beliau, kadar baharu selepas pemotongan 15 peratus menyaksikan pengadil bagi saingan Liga Super dibayar RM425, penolong pengadil satu dan dua (RM340) dan pegawai keempat (RM212.50) sementara untuk Liga Premier pula, pengadil (RM340), penolong pengadil satu dan dua (RM255) dan pegawai keempat (RM127.50).

Bagi saingan Piala Malaysia menyaksikan pengadil dibayar mengikut peringkat perlawanan dengan pengadil dibayar RM510, pengadil satu dan dua (RM382.50) dan pengawai keempat (RM255) bagi aksi peringkat kumpulan.

Sementara itu, Pengerusi Jawatankuasa Pengadil FAM Md Dali Wahid yang mengesahkan perkara tersebut berkata perkara itu diputuskan dalam mesyuarat Ahli Lembaga Pengarah Liga Bola Sepak Malaysia (MFL) dan dipersetujui Persatuan Bola Sepak Malaysia (FAM).

Beliau berkata pemotongan itu hanya bersifat sementara sehingga tamat saingan musim 2020 serta hanya melibatkan elaun tugasan, manakala kadar bagi tuntutan elaun perjalanan dan elaun makan adalah kekal.

“Keputusan dibuat disebabkan rasa tanggungjawab terhadap kesan daripada COVID-19 dan atas dasar itu, semua bersetuju elaun tersebut dipotong. Ia satu perkara menang-menang bagi semua pihak, ia juga telah dibawa ke jawatankuasa dan berbincang bersama MFL serta FAM,” katanya.- Bernama

See author's posts


Nelayan Vietnam tumpas, rugi RM1.2 juta

BINTULU: Taktik nelayan Vietnam untuk mengaburi pihak berkuasa dengan menggunakan nombor pendaftaran palsu tidak berhasil, apabila dua bot nelayan Vietnam dengan nilai RM 1.2 juta berjaya ditahan Agensi Penguatkuasaan Maritim Malaysia (Maritim Malaysia), Zon Maritim Bintulu, semalam.

Pemangku Pengarah Zon Maritim Bintulu, Komander Maritim Effendy Mohamed Fadil berkata, bot terbabit ditahan pada jarak lebih kurang 45 batu nautika dari barat laut Tanjung Kidurong, Bintulu ketika pihak Maritim Malaysia sedang melaksanakan rutin rondaan di sekitar perairan tersebut.

“Pemeriksaan ke atas bot pertama mendapati lima termasuk tekong berada di atas bot berkenaan manakala bot kedua pula seramai empat orang termasuk tekong sedang leka mencuri hasil laut negara,” katanya.

Kesemua yang ditahan oleh Kapal Maritim (KM) Stapa merupakan lelaki warga Vietnam, berusia dalam lingkungan 29 hingga 46 tahun serta tidak memiliki sebarang dokumen pengenalan diri yang sah.

Effendy memaklumkan, peralatan yang digunakan untuk menangkap gamat tidak dilesenkan dan barangan rampasan, termasuk bot, peralatan menangkap ikan serta hasil tangkapan disita oleh Maritim Malaysia dianggarkan bernilai RM1.2 juta.

“Kesemua yang ditahan telah diiringi masuk ke Jeti Pusat Tahanan Vesel, Sungai Kemena, Bintulu, bagi menjalani ujian saringan Covid-19 sebagai langkah berjaga-jaga,” ujarnya lagi.

Kes akan disiasat di bawah Seksyen 16(3) iaitu gagal melaporkan kepada pihak berkuasa untuk memasuki Perairan Perikanan Malaysia dan Seksyen 14(3)(b) iaitu vesel menggunakan huruf, nombor, atau lain-lain cara pengenalan suatu vesel penangkapan ikan yang lain Akta Perikanan 1985.

Maritim Malaysia sentiasa mengalu-alukan maklumat daripada seluruh Komuniti Maritim untuk melaporkan sebarang aktiviti jenayah atau kecemasan secara terus ke talian MERS 999 atau Pusat Operasi Maritim Zon Maritim Bintulu (086-314 254).

Oleh Nur Ain Otsman

See author's posts


Nancy tidak gentar di kawasan baharu

KUCHING: Calon Gabungan Parti Sarawak (GPS) untuk kerusi Parlimen Santubong, Dato Sri Nancy Shukri tidak gentar walaupun ditempatkan di kawasan baharu setelah berpindah dari kawasan Batang Sadong.

Malah, beliau sedar ada orang yang akan menjadi barisan hadapan bagi membantunya berkempen untuk memenangi kerusi Parlimen Santubong pada Pilihan Raya Umum ke-15 (PRU-15) nanti.

“Saya agak gementar ketika menanti keputusan penempatan saya. Kerana pada saat akhir, sehari sebelum penamaan calon barulah saya dimaklumkan bahawa saya akan bertanding di Parlimen Santubong.

“Dari segi perancangan tugas, bagi saya tidaklah begitu sukar kerana sistem yang dijalankan oleh GPS adalah sangat sistematik iaitu Ahli Dewan Undangan Negeri (ADUN) telah dimaklumkan dimana mereka mengambil tanggungjawab tersebut secara menyeluruh.

“Pihak parti mengambil tanggungjawab untuk menjalankan tugasan politik kerana tanggungjawab untuk memenangi kerusi ini adalah tanggungjawab semua.

” Jadi saya sebagai calon Parlimen tidaklah berasa gentar sangat kerana saya tahu akan ada barisan hadapan bagi memastikan kemenangan,” katanya.

Beliau berkata demikian ketika sidang media selepas majlis Ramah Mesra bersama Ketua Masyarakat dan Ketua Kaum kawasan Dewan Undangan Negeri (DUN) N.4 Pantai Damai di Waterfront Hotel di sini petang ini.

Menurut Nancy, beliau juga mempunyai semangat yang bekobar-kobar untuk menjadi wakil rakyat di kawasan Parlimen itu.

“Oleh sebab itu, saya memerlukan sokongan padu daripada pengundi, maka dengan itu saya memerlukan ADUN saya yang akan membantu menjalankan tugas.

” Namun begitu, sebagai orang yang dicalonkan saya perlu banyak menjalankan beberapa pembacaan bagi mengenali kawasan itu kerana selama ini ketiga-tiga penggal saya sering ke kawasan luar bandar dan kurang mengetahui apa yang berlaku di kawasan bandar.

” Saya bersyukur untuk menjadi wakil rakyat di Santubong kerana tugas memberi perkhidmatan yang cemerlang kepada rakyat telah dilakukan oleh ketiga-tiga ADUN dibawah Parlimen Santubong.

“Kalau tidak mereka tidak meraih pretasi tertinggi di Sarawak,”katanya.

Parlimen Santubong merangkumi DUN Demak Laut, DUN Pantai Damai dan DUN Tanjung Datu.

Hadir sama ADUN Pantai Damai, Datuk Dr Abdul Rahman Junaidi

Oleh SHAHRUL QAIZAT

See author's posts


Yakin banyak lagi isu tertunggak MA63 dikembalikan

LIMBANG: Sarawak terus diberi perhatian utama di bawah Kerajaan Perpaduan pimpinan Perdana Menteri Datuk Seri Anwar Ibrahim sebagai rakan gabungan wilayah dalam Perjanjian Malaysia 1963 (MA63).

Sehubungan itu pelbagai usaha dilakukan pemimpin nombor satu negara itu dalam memastikan tuntutan dan hak Sarawak dikembalikan seperti yang dibincangkan dalam Majlis Tindakan Pelaksanaan MA63 ketika Perdana Menteri berkunjung ke Sarawak baru-baru ini.

Tiimbalan Menteri Industri Makanan, Komoditi dan Pembangunan Wilayah, Datuk Dr Abdul Rahman Ismail berkata Perdana Menteri turut memberi kepercayaan kepada Timbalan Perdana Menteri, Dato Sri Fadillah Yusop mengetuai jawatankuasa untuk mengembalikan Perjanjian MA63 sebelum ini.

“Kita percaya Malaysia akan bertambah makmur di bawah kepemimpinan yang  baru dengan sokongan kuat semua parti di bawah Kerajaan Perpaduan ini.

“Ini membolehkan Sarawak menikmati limpahan pembangunan lebih-lebih lagi dengan kepercayaan yang diberikan kepada Timbalan Perdana MenterI, mengetuai jawatankuasa untuk mengembalikan perkara terkandung dalam MA63 itu.

“Ada beberapa perkara sudah terungkai dengan kunjungan Perdana Menteri ke Sarawak,” katanya pada kunjungan Tahun Baharu Cina ke kediaman pemimpin masyarakat Cina di daerah Limbang semalam.

Turut sama Timbalan Menteri Pengangkutan, Datuk Hasbi Habibollah, Ahli Dewan Undangan Negeri (ADUN) Batu Danau, Paulus Palu Gumbang dan Wali Kota Majlis  Daerah Limbang, Kaunselor Sufian Mohat.

Abdul Rahman juga optimis lebih banyak lagi tuntutan akan dikembalikan dalam MA63 yang akan memberi kebaikan bukan saja di sebelah selatan Sarawak, malah meliputi utara negeri ini.

Oleh ADENG EDRUS

See author's posts


Bakat Malaysia sertai Festival Filem Cannes ke-76

KUALA LUMPUR: Festival Filem Cannes (CFF) ke-76 yang berlangsung dari 16 hingga 27 Mei di Cannes, Perancis menyediakan platform luar biasa untuk bakat-bakat dari Malaysia bersinar di persada antarabangsa.

Penyertaan Dr Nisha Thayananthan anak kelahiran Malaysia yang kini menetap di Ireland dan pelakon serta model tempatan, Sangeeta Krishnasamy, pada acara berprestij itu menyuntik dimensi kepelbagaian kepada acara berkenaan.

Dr Nisha, seorang model sambilan dan pencinta fesyen berkata melangkah di karpet merah di CFF merupakan impian menjadi kenyataan baginya dan memberikan pengalaman yang sangat berharga.

“Ia adalah satu pengalaman yang menakjubkan dan perjalanan luar biasa menjadi seorang doktor di bilik pembedahan dan diundang ke karpet Festival Filem Cannes. Saya yakin wujudnya harmoni dalam bidang perubatan, fesyen dan pembikinan filem,” kata Dr Nisha melalui WhatsApp kepada Bernama.

Dr Nisha percaya latar belakangnya sebagai doktor perubatan sudah pasti mempengaruhi pendekatannya terhadap filem yang dipaparkan di festival itu.

Beliau berkata filem-filem di Cannes itu memberikannya peluang untuk merenung kembali pengalaman hidup dan mengambil pengajaran yang bermakna untuk membantu masyarakat.

Antara filem yang meninggalkan impak ialah ‘Black Flies’ yang memaparkan perjalanan Ollie Cross, seorang pemuda yang bersiap sedia untuk ke sekolah perubatan dan mengetengahkan cabaran yang dihadapi oleh profesional perubatan.

“Kisah bidang perubatan yang begitu realistik ditonjolkan dalam filem itu berkaitan dengan profesion saya di bidang perubatan, mengetengahkan dedikasi dan daya tahan yang diperlukan untuk menyelamatkan nyawa walaupun menghadapi halangan,” katanya.

Mengenai pandangannya terhadap para profesional perubatan yang berhasrat untuk mengejar minat kreatif, Dr. Nisha menekankan kepentingan untuk mencari tujuan hidup dan lakukan apa yang diminati, tanpa memikirkan pandangan masyarakat.

“Meskipun menjadi doktor sepenuh masa menuntut banyak waktu dan tenaga, terlibat dalam usaha kreatif boleh memberikan kegembiraan, mengurangkan stres dan meningkatkan kemajuan diri. Dengan terlibat dalam usaha-usaha ini, para profesional muda dapat menjadi individu yang berdaya maju dalam bidang yang mereka pilih sambil memupuk sisi artistik mereka,” katanya.

Sementara itu, Sangeeta yang kali pertama menyertai CFF percaya festival filem itu menjadi platform terkemuka untuk penerbit yang mahu mengintai kerjasama antarabangsa.

Beliau berkata banyak insentif menarik yang disediakan oleh pelbagai negara, Malaysia misalnya menawarkan insentif 30 peratus untuk penerbitan filem asing yang memilih membuat penggambaran di negara ini.

“Negara lain turut memberikan insentif seperti Sepanyol, Iran, Brazil dan Taiwan…mereka bekerjasama dengan Malaysia,” katanya.

Beliau berkata, CCF tahun ini telah menyaksikan penyertaan banyak negara ASEAN, yang membawa kepada pengenalan tumpuan ASEAN-Eropah, sambil menambah bahawa inisiatif itu bertujuan memudahkan hubungan antara pembuat filem ASEAN dan Eropah, memupuk pembiayaan bersama dan kerjasama penerbitan bersama. – Bernama

See author's posts


Kualiti perubatan Malaysia bertaraf dunia

NUR AIN OTSMAN

KUCHING: Malaysia berada di landasan yang tepat untuk memutuskan rantaian jangkitan pandemik Covid-19, sekali gus menamatkan Perintah Kawalan Pergerakan (PKP).

Ahli Dewan Undangan Negeri (ADUN) Demak Laut Dr Hazland Abang Hipni berkata, ini susulan daripada kenyataan Ketua Pengarah Kementerian Kesihatan Malaysia (KKM) Datuk Dr Noor Hisham Abdullah bahawa Kadar Kebolehjangkitan di Malaysia kini telah menurun daripada 3.55 kepada 0.3.

“Sebelum pelaksanaan Perintah Kawalan Pergerakan (PKP) Kadar Kebolehjangkitan atau Ro ‘R Naught’ 3.55 iaitu pada tahap tinggi.

“Bagaimanapun, pelaksanaan PKP telah menunjukkan trend penurunan dengan pelbagai langkah pencegahan dan kawalan kesihatan awam dilaksanakan antaranya duduk di rumah, penjarakan sosial, sentiasa cuci tangan, guna penutup hidung dan mulut dan membuat saringan Covid-19.

“Sejak PKP pertama, kedua, ketiga dan keempat serta Perintah Kawalan Pergerakan Bersyarat (PKPB) dan disertakan pencegahan dan kawalan kesihatan awam Kadar Kebolehjangkitan menurun kepada 0.3.

“Ini suatu perkembangan positif yang ditunjukkan negara dalam usaha memutuskan rantaian pandemik Covid-19,” katanya ketika mengulas mengenai perkembangan terkini Covid-19 di laman sosial Facebook rasmi miliknya.

Dr Hazland yang juga pengamal perubatan berkata sejak kebelakangan ini, seperti diumumkan Ketua Pengarah KKM trend kes kumulatif yang pulih dan discaj melebihi kes bhaaru Covid-19.

“Selain menurunkan Kadar Kebolehjangkitan, perkembangan positif yang ditunjukkan terhadap kes kumulatif yang pulih dan sembuh serta dicaj daripada hospital kian meningkat juga suatu perkara yang baik.

“Situasi ini menunjukkan kualiti perubatan kita di Malaysia sangat tinggi dan diiktiraf dunia,” ujarnya lagi.

Jelasnya, tidak hairanlah Datuk Dr Noor Hisham telah diiktiraf sebagai seorang pakar perubatan unggul dunia dalam menangani Covid-19 oleh portal berita berbahasa Inggeris, Chinese Global TV Network (CGTN) setanding dua nama besar lain, iaitu pakar bidang penyakit jangkitan di Amerika Syarikat (AS), Dr Anthony Fauci dan Ketua Pengarah Kesihatan New Zealand, Ashley Bloomfield.

Justeru, untuk meneruskan penurunan Kadar Kebolehjangkitan dan meningkatkan kes kumulatif pulih dari hospital, langkah Prosedur Operasi Standard (SOP) PKP dan PKPB perlu terus dipatuhi rakyat.

“Ingatlah setiap arahan yang diarahkan kerajaan dan pihak berkuasa bukan untuk menyusahkan rakyat, tetapi semua ini adalah untuk kebaikan dalam usaha membendung penularan wabak pandemik Covid-19,” tegasnya.

See author's posts


Yoshihide Suga mula bertugas

JEPUN: Yoshihide Suga semalam memulakan tugas pertamanya sebagai Perdana Menteri baharu Negara Matahari Terbit itu.

Suga yang berusia 71 tahun tiba di pejabatnya di Tokyo, Jepun dengan menzahirkan ikrar untuk melakukan reformasi kepada rakyat, selain menegaskan tanggungjawabnya kini sudah bermula.

Dalam masa yang sama, Suga bertekad untuk bekerja keras dan memenuhi harapan rakyat negara itu.

“Ini ada pengalaman yang besar.

“Semalam, saya memberikan arahan khusus kepada setiap menteri bahawa esok timbalan menteri dan setiausaha Parlimen akan dilantik. Saya bertekad untuk bekerja keras demi rakyat dan memenuhi kehendak mereka,” katanya kepada pemberita di Tokyo pada Khamis.

Suga secara rasmi dipilih menggantikan Shinzo Abe pada Rabu, beberapa minggu selepas Perdana Menteri paling lama berkhidmat di negara itu mengumumkan hasratnya untuk mengundurkan diri berikutan masalah kesihatan.

Suga yang juga bekas ketua setiausaha negara itu dijangka meneruskan polisi pentadbiran Abe.-AFP

See author's posts


Green Barter Trade DBKU tangani sisa elektronik bandar

E-sisa atau E-waste adalah perkataan yang digunakan di seluruh dunia yang merujuk kepada bahan buangan atau sisa elektrik dan elektronik yang tidak lagi digunakan. Di Malaysia, E-sisa diberikan kod sebagai SW110.

Seperti yang sedia maklum, masalah e-sisa ini masih lagi tidak dapat ditangani malah, masalah pembuangan e-sisa ini semakin meningkat di serata pelusuk dunia.

Menurut ‘Rakan Alam Sekitar’ SW110 atau e-waste ditakrifkan sebagai buangan daripada pemasangan elektrik dan elektronik yang mengandungi komponen seperti akumulator, suis raksa, kaca daripada tiub sinar katod dan kaca teraktif atau kapasitor bifenil terpoliklorin yang lain, atau yang dicemari dengan kandungan kadmium, raksa, plumbum, nikel, kromium, kuprum, litium, perak, mangan atau bifenil terpoliklorin.

Secara umum istila seperti “kadmium, raksa, plumbum, nikel, kromium, kuprum, litium, perak, mangan atau bifenil terpoliklorin” terlalu saintifik bagi pemahaman masyarakat kita.

Namun bahan-bahan berkenaan jika tidak dilupus dengan betul ia boleh memberi impak yang buruk kepada kesihatan dan alam sekitar jika masalah ini tidak dipantau atau tidak diambil berat.

Bagi Sarawak sendiri sehingga kini belum ada inisiatif untuk membangunkan pusat pelupusan e-sisa seperti yang pernah diutarakan oleh Mantan Datuk Bandar Dewan Bandaraya Kuching Utara (DBKU) Datuk Abang Abdul Wahap Abang Julai dalam artikel akhbar tempatan pada 9 April 2014 dahulu.

Satu kenyataan dari DBKU baru-baru ini menyebut bahawa pihak  DBKU pada permulaannya ada melaksanakan program ini dengan mengumpul bateri telefon bimbit terpakai sahaja.

Walaubagaimanapun, dalam untuk meningkatkan kadar kitar semula E- waste, penerimaan barangan elektronik seperti komputer, televisyen, mesin basuh, kipas angin dan lain-lain seterusnya DBKU telah memperluaskan menyediakan e-waste DBKU melalui perkhidmatan program Green Barter Trade (GBT) di DBKU@Depo atau melalui vendor kitar semula yang dilantik oleh DBKU.

Purata setahun sisa elektronik yang dikumpul dalam kawasan DBKU adalah seberat enam tan. Dalam untuk perancangan meningkatkan kadar kitar semula di DBKU, DBKU telah merancang untuk membangunkan fasiliti Eco Depo.

Eco Depo DBKU berperanan sebagai pusat transit untuk penyimpanan sementara barangan terpakai dan sisa binaan yang dihantar oleh komuniti. Melalui konsep ini, barangan terpakai dan sisa binaan ini akan diuruskan oleh vendor yang dilantik.

KESEDARAN MASIH RENDAH

Di Malaysia, kitar semula kertas, aluminium dan barangan barangan lain telah diberikan didikan sejak di awal bangku sekolah, tetapi tidak bagi masalah e-sisa. Masalah ini di Malaysia seolah-olah tidak dititik beratkan dan tidak diserapkan dalam didikan pelajar sekolah sehingga kepada perkerja.

Seperti semua yang sedia maklum, dengan teknologi yang semakin pesat, terdapat banyak jenis pengeluaran elektronik dipasarkan untuk mencapai permintaan pasaran.

Rakan Alam Sekitar juga mendedahkan contoh dalam industri pembuatan untuk menghasilkan komputer, terdapat ratusan komponen yang digunakan dan melibatkan seribu satu macam proses.

Pembuatan litar dalam komputer melibatkan proses penyaduran elektrik di mana menggunakan beberapa jenis logam berat. Manakala untuk menghasilkan cip komputer pula melibatkan penggunaan bahan-bahan kimia seperti asid dan juga pelarut yang terdiri daripada bahan organik dan juga bukan organik yang boleh memberi kesan kepada kesihatan manusia dan kemusnahan pada alam sekitar.

Komponen-komponen di dalam e-sisa boleh mengancam kesihatan manusia dalam jangka pendek dan juga kesan dalam jangka panjang. Oleh itu, masalah ini perlu ditangani secepat mungkin dan dipupuk di bangku sekolah. Namun inisiatif berkenaan seolah dipandang enteng oleh banyak pihak sedangkan kini gajet atau peralatan elektronik telah menjadi ‘nadi’ manusia.

Kemajuan dunia kini seolah menidakkan kesan buruk e-sisa di mana kesedaran terhadap pelupusan bahan ini masih belum diambil serius.

Kaedah pelupusan yang betul dan selamat perlu mengikut Peraturan Kualiti Alam Sekeliling (Buangan Terjadual) 2005. Peraturan ini memberitahu kaedah yang betul dan selamat untuk pelupusan. Sisa elektronik tidak boleh dilupuskan bersama sisa pepejal harian yang lain berikutan kandungan bahan kimia dan logam berat berbahaya pada barangan elektronik. Ia perlu dilupuskan di tapak pelupusan khas.

Malangnya pembabitan dan sambutan masyarakat Malaysia masih lemah walaupun perundangan menggalakkan kitar semula e-sisa sudah ada, tiada garis panduan khusus dinyatakan bagaimana proses kitar semula ini boleh dilaksanakan.

Oleh Diyana Samsuddin

See author's posts


Covid-19 ragut lebih 921,600 nyawa

AMERIKA SYARIKAT: Angka korban akibat Covid-19 terus meningkat.Statistik Johns Hopkins University menunjukkan jumlah kematian meningkat lebih 5,000 kes dalam tempoh 24 jam.

Jumlah kumulatif kematian global akibat Covid-19 kini melebihi angka 921,000.

Amerika Syarikat (AS) kekal merekodkan jumlah kematian tertinggi dengan lebih 193,000 kes.

Ini diikuti Brazil dengan 131,000 kes, manakala India dan Mexico masing-masing merekodkan 78,000 dan 70,000 angka korban.

United Kingdom pula bergelut dengan 41,000 kes.

Itali, Perancis dan Peru berkongsi angka korban melebihi 30,000 kes.

Sepanyol, Iran dan Colombia pula merekodkan angka lebih 20,000 kes korban.

Lain-lain negara masih merekodkan angka korban di bawah 20,000 kes.-AFP

See author's posts


LADA sasar 2.2 juta pelancong bagi 2022

PENERANGAN… Penggiat industri pelancongan dari Langkawi memberi penerangan kepada para pesertaprogram semasa sesi B2B bersama pemain industri Sarawak yang diadakan di sebuah hotel terkemuka di Kuching,kelmarin

KUCHING: Lembaga Pembangunan Langkawi (LADA) menyasarkan 2.2 juta pelancong bagi tahun 2022 yang akan menumpukan kepada 85 peratus pelancong domestik.

Timbalan Ketua Pegawai Eksekutif LADA, Ahmad Fuad Che Ani berkata untuk peringkat domestik, LADA menggalakkan aktiviti-aktiviti yang berasaskan kemasukan pelancong yang memastikan industri pelancongan Langkawi terus berkembang selepas pandemik Covid-19.

“Dengan mengambil kira kesalinghubungan sedia ada, Sarawak merupakan antara destinasi sasaran dalam perancangan bagi mencapai sasaran itu dan sesi ‘Business to business’ (B2B) antara penggiat industri pelancongan dari Langkawi dan penggiat industri pelancongan Sarawak merupakan langkah awal ke arah sasaran berkenaan.

“Program B2B ini merupakan salah satu usaha LADA bagi merancakkan semula sektor pelancongan Langkawi yang terjejas teruk akibat daripada pandemik Covid-19,” jelasnya.

Beliau berkata demikian ketika berucap sempena sesi B2B bersama pemain industri Sarawak yang diadakan di Hotel Hilton, kelmarin.

Dalam ucapan tersebut, beliau turut mendedahkan Langkawi hanya mencatatkan seramai 1.09 juta orang dan sebahagian besarnya adalah melalui program Langkawi Travel Bubble yang bermula pada 16 September bagi domestik dan 15 November bagi antarabangsa pada tahun lalu.

Jelasnya, pembukaan sempadan negara mulai 1 April yang akan datang dijangka akan merancakkan kembali landskap industri pelancongan Langkawi dengan nafas baharu yang suram sejak pandemik Covid-19 melanda dua tahun lalu.

“Pada masa sama, LADA menyambut baik kesungguhan Air Asia yang akan menambah penerbangan ke Langkawi daripada dua kali ke tiga kali seminggu mulai April 2022. LADA juga akan berbincang dengan Air Asia untuk kemungkinan penambahan penerbangan terus dari bandar-bandar lain ke Langkawi seperti Miri dan Bintulu.

“Dalam pada itu, LADA telah melakukan perancangan untuk terus mempergiatkan lagi siri promosi domestik sepanjang tahun 2022 dan juga antarabangsa bagi memastikan Langkawi terus menjadi destinasi pilihan para pelancong dari dalam dan luar negara,” ujarnya.

Di samping itu, maklum beliau LADA bersama pihak berkuasa lain serta penggiat industri pelancongan di Langkawi sedang mengenal pasti dan meningkatkan persediaan rapi bagi menyambut ketibaan pelancong antarabangsa mulai 1 April akan datang.

Dalam program B2B tersebut, 13 penggiat industri pelancongan dari Langkawi terdiri daripada agensi pelancongan, hotel, produk pelancongan dan bertemu dengan penggiat industri dari Sarawak bagi menjalin kerjasama perniagaan sekaligus menaikkan semula sektor pelancongan Langkawi dan Malaysia amnya.

Selain itu, sesi B2B tersebut juga dihadiri 31 penggiat industri dari Sarawak bagi mendapatkan tawaran menarik yang disediakan oleh penggiat industri dari Langkawi.

Oleh RYNNA SHA’ERRA

See author's posts


JPBN besedia napi penusah ampuh

KUCHING: Komiti Pengatur Penusah Ngenyit Nengeri (JPBN) Sarawak udah besedia deka napi penusah ampuh laban ujan ke bangat amat ketegal Monsun Timur Laut ba maya ke diatu.

Sapit Kepala Menteri I Datuk Amar Douglas Uggah Embas madahka, maya ke sekali tu empat bengkah ijinsi deka nyereta ke bisi 6,705 iku bala pemesai enggau raban lalu ari sukut lojistik bisi 286 bot, 115 lori, 247 kerita 4WD, tiga helicopter enggau kerita amfibia.

“Kami mega deka nyendiaka 625 Palan Endur Ngenduah (PPS) ke bisi kapasiti 185,000 iku mansa lalu penyampau PPS mega deka diatambahka enti patut,” ku iya maya aum media kena Hari Satu ke udah.

Ku iya, laban perintah ke sigi bertanggungjawap, Gabungan Parti Sarawak (GPS) enggau perintah besai sigi endang udah besedai deka napi sebarang penusah ngenyit berengkah ari bulan November taun ke udah.

“Diatu kami deka ngingatka baru semua residen enggau ijinsi ke besangkut paut.

“Injin penusah ngenyit nengeri nya JPBNS ba tikas nengeri, bagi menua sereta pelilih menua diatu diasuh besedia nitihka peneleba nyendiaka diri napi sebarang penusah ke tau nyadi,” ku iya.

Ku Uggah, dikena nentu semuai utai diguna mansa ba PPS chukup, JPBNS udah nyendiaka siti depo besai ba Kota Samarahan dikena nyimpan barang beguna dikena mansa baka tilam enggau iya ke bukai.

“Kami mega udah nyendiaka tiga depo mini ke bisi ba Kuching, Samarahan enggau Miri,” ku iya.

Uggah mega nangkan sida ke diau ba kandang baruh sereta selalu ampuh ngambika seruran bejaga sereta nitihka gerah pindah ngagai PPS enti nyema diasuh baka nya.

“Anang nganti ai nyau deka ngampuhka perabung baru deka pindah … nya udah kritikal,” ku iya.

Iya mega nangkan mensia mayuh ke diau ba endur ke seruran ampuh nyimpan semua dokumen beguna enggau barang berega ba endur ke selamat.

“Kami ke bekerejsama enggau Opis Meteorologi nyengkaum Opis Parit enggau Entali Ai (JPS) deka meratika gaya nyengkaum gaya hari ngambika sida ke ba kandang selalu ampuh seruran bejaga.

“Asil ripot ari semua opis enggau ijinsi ke besangkut paut mega ngayanka sida udah besedia napi ampup enggau sebarang penusah bukai ke deka nyadi,” ku iya.

Iya mega madahka, ngagai kandang tauka genturung pendiau ke jauh maya ampuh, tim sedia napi penusah komuniti ditumbuhka ngambika merati sereta nyaga gaya ba endur nya lebuh ke agi nganti ijinsi tauka opis betanggungjawap datai.

See author's posts


STATOS perkenal produk Sarawak ke peringkat antarabangsa

Kerajaan Sarawak mengambil insiatif menubuhkan Pejabat Perdagangan dan Pelancongan Sarawak (STATOS) bagi memperkenalkan produk Sarawak ke peringkat antarabangsa.

Sarawak sudah membuka STATOS tersebut di Singapura dan merancang untuk membuka dua lagi pejabat masing-masing sebuah Bandar Seri Begawan, Brunei dan Pontionak, Indonesia.

Penubuhan pejabat tersebut akan merancakkan lagi urusan perdagangan di antara ketiga-tiga negara tersebut dengan Sarawak, selain mengukuhkan kerjasama yang telah sedia ada.

Pejabat Dagang tersebut akan menjadi titik penghubung antara pengekport dan komuniti perniagaan yang ada di ketiga-tiga negara tersebut terutama dalam sektor pertanian, pelaburan serta pelancongan.

Berucap pada majlis perasmian pejabat STATOS di Singapura, Premier Sarawak  Datuk Patinggi Abang Johari Tun Openg berkata, pembukaan pejabat berkenaan adalah strategi Kerajaan Sarawak untuk meneroka lebih banyak peluang pelaburan selain mempromosikan Sarawak di kalangan rakyat Singapura.

Menurut beliau, dengan wujudnya STATOS, perdagangan antara Sarawak dan Singapura dijangka meningkat sebanyak 30 peratus untuk tempoh 2019 hingga 2020.

“Kerajaan Sarawak yakin pelaburan republik itu akan memberi impak positif kepada Sarawak kerana Singapura menjadi hab perdagangan antarabangsa,” katanya.

See author's posts


Kaut untung lebih RM8,000 sehari

KUCHING: Jabatan Siasatan Jenayah (JSJ) Sarawak menyerbu dua lokasi dipercayai menjalankan aktiviti sebagai pusat panggilan sindiket perjudian dalam talian pada Rabu.

Ketuanya SAC Dennis Leong berkata serbuan dilakukan pada jam 9 pagi itu adalah hasil risikan dan intipan dan berjaya menahan 10 individu termasuk sembilan warga asing dan seorang warga tempatan berusia antara 20 hingga 36 tahun.

“Serbuan pertama adalah di Stampin Baru iaitu sebuah rumah jenis teres dua tingkat dan berjaya menahan tiga invididu warga asing berusia antara 21 hingga 26 tahun dan merampas tiga unit computer beserta tujuh telefon pintar.

“Manakala serbuan kedua dilakukan di sebuah unit kondominium di Jalan Sherip Masahor yang mana berjaya menahan enam orang asing termasuk, dan seorang lelaki warga tempatan berusia 20 hingga 36 tahun.

“Serbuan ini turut berjaya merampas empat unit komputer beserta empat unit telefon pintar,” katanya dalam kenyataan, semalam.

Tambahnya, sindiket ini percayai telah menjalankan aktiviti tersebut selama enam bulan dan mengaut keuntungan mencecah RM8,000 hingga RM10,000 sehari.

“Kesemua tangkapan akan direman untuk siasatan lanjut di bawah Seksyen 4 (1)(g) Akta Rumah Judi Terbuka 1953 dan Seksyen 15 (1) (C) Akta Imigresen 1959/63,” jelasnya.

Oleh Zarina Abdullah

See author's posts


• Lawatan kerja TPM Singapura Perkukuh hubungan, kerjasama dua hala

KUALA LUMPUR: Lawatan kerja Timbalan Perdana Menteri yang juga Menteri Kewangan Singapura, Lawrence Wong ke Malaysia bermula semalam menjadi peluang untuk kedua-dua negara saling bertukar pendapat dalam pelbagai isu dua hala, serantau dan antarabangsa.

Dalam kenyataan semalam, Menteri Kewangan, Tengku Datuk Seri Zafrul Abdul Aziz menyifatkan lawatan pada 4 hingga 7 September 2022 akan turut memperkukuh hubungan baik dan kerjasama dalam pelbagai bidang antara kedua-dua negara.

“Selain jiran terdekat, Singapura juga merupakan rakan dagangan kedua terbesar Malaysia dan terbesar dalam ASEAN dengan jumlah perdagangan sebanyak RM267.11 bilion (USD64.43 bilion) pada 2021, iaitu peningkatan 25.2 peratus berbanding nilai pada 2020,” kata beliau.

Wong dijadualkan menghadap Yang di-Pertuan Agong Al-Sultan Abdullah Ri’ayatuddin Al-Mustafa Billah Shah serta mengadakan kunjungan hormat ke atas Perdana Menteri, Datuk Seri Ismail Sabri Yaakob.

Beliau juga dijadualkan mengadakan pertemuan dengan Menteri Kanan Pertahanan, Datuk Seri Hishammuddin Hussein, Gabenor Bank Negara, Tan Sri Nor Shamsiah Mohd Yunus selain menyertai sesi dialog tertutup bersama Kuala Lumpur Business Club. – Bernama

See author's posts


Kerajaan perlu bina 2,000 rumah mampu milik

SIBU: Kerajaan Sarawak perlu membina lebih 2,000 rumah mampu milik (RMM) sebelum mereka boleh menempatkan semula mereka yang terjejas akibat Rancangan Pembaharuan Bandar Sibu yang turut meliputi Pelan Induk Sistem Saliran Bandar Sibu.

Timbalan Premier Sarawak, Dato Sri Dr Sim Kui Hian berkata, pelaksanaan pelan itu dikatakan sebagai pelan pembaharuan bandar terbesar di Sarawak setakat ini agak rumit kerana ia melibatkan kawasan luas kira-kira 500 ekar.

“Kita bertuah kerana kerajaan Belanda telah menawarkan kita bantuan dalam pengurusan banjir. Pada peringkat awal perancangan kita, keluasan yang terlibat di bawah rancangan itu ialah 500 ekar melibatkan lebih 2,000 rumah.

“Kita perlu membina rumah mampu milik terlebih dahulu bagi mereka yang terjejas jika tidak mereka tiada tempat tinggal,” jelasnya pada Majlis Penyerahan Skim Bantuan Deposit Perumahan (HDAS) dan Program Rumah Spektra Mutiara (RSM) di sini semalam.

Beliau memberitahu, Kerajaan Sarawak telah menggunakan perkhidmatan sebuah syarikat  bernama ‘Rainbow’ yang pakar dalam pengurusan banjir bagi membantu pelaksanaan pelan induk itu.

“Apa yang merumitkan (pengurusan banjir) ini adalah kerana Sibu terletak di pertemuan Sungai Rajang dan Sungai Igan.

“Sekiranya paras air sungai semakin tinggi daripada tanah, ia akan melimpah dan membanjiri tanah melainkan kita mahu meninggikan tanah yang tidak boleh kita lakukan kerana terdapat banyak rumah di situ.

“Jadi kita perlukan kerjasama semua orang untuk memahami kerana kita mahu melakukan sesuatu dengan penyelesaian kekal kerana ia akan melibatkan minimum 50 ekar tasik daripada 500 ekar kawasan yang dikenal pasti untuk pelaksanaan pelan induk mengalirkan air,” ujarnya.

Menteri Kesihatan Awam, Perumahan dan Kerajaan Tempatan itu turut menegaskan Premier Sarawak Datuk Patinggi Tan Sri Abang Johari Tun Openg amat komited dengan perkara itu.

Katanya, Premier Sarawak telah memperuntukkan sekurang-kurangnya RM1 bilion untuk pelaksanaan projek di bawah pelan induk itu.

“Sesiapa yang rasa mereka boleh selesaikan masalah banjir dengan segera izinkan saya bertanyakan perkara ini kepada mereka.

“Ketika mereka berkuasa, semasa mereka menjadi menteri, mengapa mereka tidak melakukannya jika ia begitu mudah?,” katanya.

Berucap sama pada majlis itu, Ketua Pegawai Eksekutif Mutiara Mortgage & Credit Shaharony Mat Nor berkata pihaknya telah meluluskan sejumlah 350 permohonan HDAS membabitkan RM3 juta.

“71 peratus daripada permohonan adalah daripada kumpulan B40,” katanya.

Menurutnya,  di bawah skim itu kerajaan akan menyalurkan bantuan deposit sebanyak 10 peratus atau maksimum RM10,000 untuk deposit pembelian rumah mampu milik kepada pembeli rumah pertama.

Turut ialah Timbalan Menteri Kesihatan Awam, Perumahan dan Kerajaan Tempatan Michael Tiang dan Ahli Dewan Undangan Negeri (ADUN) Bukit Assek Joseph Chieng.

Oleh AKUN GIMAN

See author's posts


Kabinet Sarawak Baharu dan Kesinambungan Pembangunan

Selepas mendapat mandat pertama dan besar dalam Pilihan Raya Negeri Sarawak ke-12, Datuk Patinggi  Tan Sri Abang Johari Tun Openg, Ketua Menteri Sarawak dilihat lebih yakin untuk membentuk Kabinet idamannya.  Abang Johari mencipta sejarah  dalam politik Sarawak selepas Gabungan Parti Sarawak (GPS) yang terdiri daripada Parti Pesaka Bumiputra Bersatu (PBB), Parti Rakyat Sarawak (PRS),  Parti Demokratik Progresif (PDP) dan Parti Bersatu Rakyat Sarawak (SUPP)  berjaya memenangi 76 kerusi Dewan Undangan Negeri daripada 82 kerusi  yang dipertandingkan.

Kemenangan ini memberikan mandat besar selepas 4 tahun pemerintahan Abang Johari.  Sebelum ini, adalah daripada mandat Pehin Sri Adenan Satem yang meninggal dunia akibat komplikasi jantung. Selepas mendapat mandat sendiri, Abang Johari  berpeluang mengetuai  Kabinet  yang terdiri daripada 10 orang Menteri sebagaimana termaktub keperluan jumlah tersebut  dalam  Perlembagaan Negeri Sarawak.

Sebagai negeri yang berstatus  wilayah sejak sebelum pembentukan Malaysia hingga kini, Majlis Tertinggi Sarawak dikenali sebagai Kabinet Negeri Sarawak. Wilayah dalam konteks ini bermaksud region yang merupakan salah satu komponen sebelum membentuk Malaysia.  Maka, sesuai dengan konteks ini, maka, Kabinet ini dianggotai oleh Ahli Dewan Undangan Negeri (ADUN) dan dikenali sebagai Menteri. Menteri pula bergantung pada kekananan jawatan akan dianggota oleh seorang atau  dua orang Ahli DUN yang dikenali sebagai Menteri Muda.

Sudah tentu sistem ini berbeza daripada Selangor misalnya, Kabinet yang hanya dikenali sebagai Majlis Mesyuarat Kerajaan Negeri Selangor yang mempunyai ahli-ahli Majlis Eksekutif dan lebih dikenali sebagai exco.

Keunikan Kabinet Sarawak

Ternyata Kabinet Sarawak yang ada merupakan kesinambungan sejarah politik negeri Sarawak.  Terdapat 3 Timbalan Ketua Menteri, iaitu Datuk Amar Douglas Uggah Embas (PBB); Datuk Amar Awang Tengah Ali Hasan (PBB) dan Datuk Seri Prof. Dr. Sim Kui Hian (SUPP), masing-masing dilantik sebagai Timbalan Ketua Menteri I, II dan III. Pelantikan ini mewakili tiga etnik utama di Sarawak, iaitu etnik Melayu, Dayak dan Cina. Manakala setiap Menteri penuh dibantu oleh Menteri muda.

Terdapat 24 menteri muda yang dilantik yang terdiri daripada beberapa aspek utama. Yang pertama terdiri daripada wakil rakyat daripada zon utara, tengah dan selatan Sarawak bagi memastikan setiap wilayah kawasan diwakili dan dapat dibangunkan serta tidak ada tempat yang terpinggir daripada pembangunan. Begitu juga dari segi etnik yang memancarkan kepelbagaian etnik, termasuk orang Ulu, Melanau, Bidayuh, Iban dan Melayu. Kesemua ini memancarkan kepelbagaian etnik yang mewakili anggota Kabinet Sarawak. Hal ini menunjukkan bahawa tidak ada mana-mana satu etnik pun dapat berkuasa jika tidak dapat bekerjasama dengan etnik lain di Sarawak.

Kesemua ini membawa kepada kerjasama yang erat antara etnik di Sarawak. Tanpa perpaduan yang utuh sesama mereka, tidak akan membentuk sebuah Kabinet idaman dalam sejarah politik Sarawak. Justeru, mana-mana pihak atau parti yang bermain dengan kad perkauman akan ditolak oleh rakyat Sarawak, sebagaimana dibuktikan dalam keputusan PRN Sarawak baru-baru ini. Gabungan Parti Sarawak (GPS) yang mengamalkan politik kanan tengah atau moderat dapat diterima majoriti besar oleh semua rakyat Sarawak.

Kabinet Masa Depan Sarawak

Kabinet pertama Abang Johari sudah pasti dihasratkan sebagai Kabinet yang lebih cekap, padu dan ampuh. Tempoh yang sedikit lama diperlukan untuk merancang, memilih dan menyaring untuk memastikan yang terbaik berada dalam Kabinet. Sudah pasti, keanggotaan Kabinet yang terdiri daripada ahli yang mempunyai kewibawaan tinggi, mempunyai merit di samping membayangkan jenis pemimpin masa depan Sarawak.

Selaku Ketua Menteri, Abang Johari menerajui tiga kementerian, iaitu Kementerian Kewangan dan Ekonomi Baru; Kementerian Sumber Asli dan Pembangunan Bandar;  Kementerian Tenaga dan Kelestarian Alam Sekitar.  Ketiga-tiga kementerian ini ialah kunci kepada pemacuan pembangunan yang menyeluruh seperti Kementerian Kewangan yang merancang, mengawal selia dan memastikan kedudukan kewangan yang berhemah dalam konteks perbelanjaan dalam pembangunan.  Aspek ekonomi baru pula merujuk kepada penumpuan kepada aspek pembuatan, perkhidmatan dan teknologi bagi menghasilkan industri yang mempunyai nilai tambah, membolehkan teknologi yang dapat disesuaikan.  Di sinilah terletak visi dan misi Ketua Menteri Sarawak untuk memajukan pembangunan dan menuju ke arah negeri maju pada 2030.

Kementerian Sumber Asli misalnya, sangat penting untuk mengawal dan menguasai sumber kekayaan khazanah Sarawak, termasuk dalam sektor minyak, gas asli, arang batu, logam, batu dan pasir. Ia melibatkan sumber luas seperti tanah dan air. Dari satu segi, sesiapa sahaja memegang jawatan kementerian ini merupakan juga sebagai pemegang kunci kepada kekayaan khazanah Sarawak dan sumber sedemikian ini perlu dimanfaatkan agar pembangunan di Sarawak bersifat lestari dan memastikan aspek alam sekitar dipelihara. Sejajar dengan itu, Ketua Menteri juga menjadi Menteri Tenaga dan Kelestarian Alam Sekitar.

Pelantikan Menteri Kanan

Dalam politik Sarawak, kekananan Ahli Kabinet terletak pada jawatan yang dipegang. Misalnya, jawatan Timbalan Ketua Menteri ialah jawatan kanan dalam Kabinet Sarawak selepas jawatan Ketua Menteri Sarawak.  Selain itu, kekananan dan kepercayaan Ketua Menteri kepada pelapis pemimpin masa depan juga dapat dilihat dari segi jawatan yang disandang. Misalnya Awang Tengah Ali Hassan, selaku Timbalan Presiden PBB, selain memegang jawatan sebagai Timbalan Ketua Menteri Sarawak, beliau juga menerajui kementerian yang strategik, iaitu Menteri Kedua Kementerian Sumber Asli dan Pembangunan Bandar. Selain itu, turut menjadi Menteri Perdagangan Antarabangsa dan Pelaburan.

Douglas Uggas yang merupakan Timbalan Presiden PBB sayap Pesaka,  selaku Timbalan Ketua Menteri Sarawak, turut menerajui Kementerian Infrastruktur dan Pembangunan Pelabuhan, selain menjadi Menteri Kedua Kewangan dan Ekonomi Baru. Abdul Karim Rahman Hamzah pula dilantik sebagai Menteri Belia, Sukan  dan Pembangunan Keusahawanan, Selain itu, dilantik menjadi Menteri Pelancongan, Industri Kreatif dan Seni Persembahan.  Secara tidak langsung hal sedemikian ini membayangkan betapa ia merupakan merupakan jawatan Menteri Kanan. Berdasarkan kekananan jawatan Kabinet yang diberikan, jelas memancarkan kepercayaan Ketua Menteri kepada tiga pemimpin masa depan Sarawak ini.

Barisan kabinet Sarawak terdiri daripada muka baharu dan lama, terdiri daripada pelbagai latar belakang profesional dan pengurusan seperti peguam, jurutera, akauntan, perubatan, sains politik, pendidikan, agama dan sebagainya. Kepelbagaian latar belakang ini menjadikan segala pengalaman dan pengetahuan yang ada nanti, dapat dimanfaatkan dengan baik dalam pentadbiran Sarawak.   Menurut Abang Johari sendiri, Kabinet yang diketuainya akan membimbing dan memupuk penyertaan pemimpin muda Sarawak dalam pentadbiran serta dasar-dasar negeri.

Sarawak Maju menjelang 2030

Kabinet sebagai sebahagian daripada badan eksekutif, memainkan peranan penting dalam aspek demokrasi. Kabinet berfungsi melaksanakan empat perkara utama, iaitu menentukan arahan utama untuk dilaksanakan oleh jentera pentadbiran Kerajaan Negeri,  menghalusi segala dasar kepada rakyat, memastikan kecekapan pentadbiran negeri untuk memastikan Sarawak maju menjelang 2030.

Sebagai Kabinet bertanggungjawab, prinsip konsensus atas segala keputusan sangat penting bagi menunjukkan semangat berpasukan yang utuh. Perkara yang penting, suku tahun pertama, atau 100 hari pembentukan Kabinet Sarawak, suatu penilaian prestasi perlu dibuat terhadap pentadbiran Abang Johari dan Kabinet dalam konteks memberikan perkhidmatan yang terbaik kepada rakyat dan memastikan budaya kerja cemerlang dilaksanakan.

Penilaian prestasi  terhadap kementerian dan jabatan, kepemimpinan  perlu dinilai dalam konteks keberhasilan inisiatif dan penilaian rakyat terhadap Ahli Kabinet, kementerian, jabatan di bawah portfolio masing-masing, manakala  wakil-wakil rakyat perlu dinilai dari segi pelbagai aspek, termasuk kekerapan turun ke padang, mesra rakyat dan peka kepada masalah setempat serta membawa pembangunan setempat.

Wakil rakyat  perlu  memastikan peruntukan pembangunan melimpah sampai kepada penduduk akar umbi memandangkan Sarawak merupakan negeri yang terbesar menyediakan peruntukan untuk Projek Kecil Luar Bandar (MRP) dan Projek Transformasi Luar Bandar (RTP), iaitu sebanyak 7 juta setahun bagi memastikan pembangunan setempat dapat dimajukan secara lebih rancak, telus, cekap dan berintegriti.  Peruntukan besar ini diperkenalkan sejak pemerintahan Adenan Satem mengambil alih sebagai Ketua Menteri Sarawak.  Malah, gaji wakil rakyat dan Ahli Kabinet Sarawak tertinggi di Malaysia  bagi memastikan wakil rakyat dalam keadaan selesa dan tidak terjebak dalam gejala rasuah.

Profesor Madya Dr. Awang Azman Awang Pawi ialah penganalisis sosiopolitik dan sosiobudaya di Jabatan Sosiobudaya, Universiti Malaya, Kuala Lumpur. Beliau juga ialah felo penyelidik Pusat Kajian Demokrasi dan Pilihan Raya Universiti Malaya (UMCEDEL)

See author's posts


Momentum eksport Malaysia merosot

KUALA LUMPUR: Malaysia bergelut untuk mengekalkan momentum eksport pada Ogos berikutan permintaan yang lemah dari negara serantau, menyebabkan jumlah eksport negara menguncup 2.9 peratus tahun ke tahun selepas mencatat pertumbuhan positif selama dua bulan berturut-turut.

MIDF Amanah Investment Bank Bhd (MIDF Investment) berkata eksport daripada rakan dagang utama seperti China dan Amerika Syarikat kekal kukuh pada bulan itu dengan pertumbuhan dua angka tahun ke tahun masing-masing sebanyak 20.9 peratus dan 13.6 peratus, dipacu antara lain oleh jualan produk elektrik dan elektronik (E&E) dan getah.

“Bagaimanapun, eksport ke blok ASEAN yang menyumbang kira-kira 28 peratus daripada jumlah eksport Malaysia dijejaskan oleh lapan peratus tahun ke tahun, diheret turun oleh prestasi eksport secara keseluruhan pada bulan itu,” katanya dalam nota penyelidikan semalam.

Menurutnya, penghantaran keluar ke negara-negara utama di blok itu, kecuali Singapura, merosot dengan Thailand mencatatkan penurunan terbesar iaitu 23.9 peratus tahun ke tahun.

“E&E dan produk kimia yang merupakan produk eksport terbesar ke Thailand merosot masing-masing 13.5 peratus tahun ke tahun dan 23.9 peratus tahun ke tahun.

“Sementara itu, Singapura merekodkan pertumbuhan yang kecil iaitu 0.8 peratus tahun ke tahun yang mana prestasi itu dipengaruhi oleh penyusutan jualan produk-produk lain walaupun pertumbuhan eksport yang kukuh sebanyak 11.3 peratus tahun ke tahun dan 26.2 peratus tahun ke tahun dalam E&E dan produk petroleum,” katanya.

MIDF Investment berkata permintaan yang lembap dari negara-negara serantau mencerminkan keadaan ekonomi di negara-negara itu yang terjejas ketara akibat pandemik dan mengambil masa lebih panjang untuk mencatat pemulihan yang mampan.

Bagaimanapun, menurutnya eksport semula Malaysia mencatatkan pengembangan 8.5 peratus tahun ke tahun, namun tidak mampu mengimbangi penguncupan eksport domestik pada 4.9 peratus tahun ke tahun berikutan eksport domestik menyumbang 82 peratus daripada jumlah eksport.

Sementara itu, MIDF Investment berkata import terus berada dalam segmen negatif walaupun meningkat -6.5 peratus tahun ke tahun daripada -8.7 per cent tahun ke tahun pada Julai.

“Memandangkan import berdepan kesukaran berbanding eksport, lebihan dagangan adalah sebanyak RM13.2 bilion. Berasaskan bulanan, eksport dan import masing-masing merosot 14.5 peratus bulan ke bulan dan 2.2 peratus bulan ke bulan,” katanya.

MIDF Investment berkata ia mengekalkan unjuran pertumbuhan eksport sebanyak -3.5 peratus tahun ke tahun pada 2020 berikutan jualan produk-produk yang terpilih terutamanya produk E&E, minyak sawit dan getah.

“Kami menjangkakan aliran peningkatan jualan secara keseluruhan bagi produk-produk ini akan berterusan sepanjang tahun ini sejajar dengan pembukaan semula aktiviti-aktiviti di peringkat global,” katanya. – Bernama

See author's posts


Sasar 2,000 hab DE Rantau termasuk Kuching akhir tahun ini – MDEC

MELAKA: Hab DE Rantau iaitu penginapan yang diperakui sebagai gaya hidup nomad digital dijangka mampu menyumbang sehingga RM4.8 bilion perbelanjaan pada ekonomi domestik menjelang 2025.

Ketua Pegawai Eksekutif Perbadanan Ekonomi Digital Malaysia (MDEC) Mahadhir Aziz berkata sehingga hari ini, sebanyak 807 hab DE Rantau telah berdaftar melibatkan empat negeri iaitu Langkawi, Pulau Pinang, Kuala Lumpur dan yang terkini Melaka.

Daripada jumlah itu, 42 hab berada di Melaka dan kesemua hab berkenaan merupakan tempat penginapan diiktiraf MDEC yang sesuai untuk nomad digital, lengkap dengan internet berkelajuan tinggi serta pelbagai perkhidmatan daripada platform digital.

“Selepas ini kita bercadang untuk memperluaskan inisiatif tersebut di beberapa tempat lain seperti Ipoh, Johor Bahru, Kuching dan Kota Kinabalu selaras dengan sasaran lebih 2,000 hab DE Rantau di seluruh negara menjelang akhir tahun ini.

“MDEC menerusi inisiatif Program Mangkin Digital Malaysia (PEMANGKIN) akan terus bekerjasama dengan semua kerajaan negeri di seluruh negara untuk membawa agenda transformasi digital bagi menggalak serta menarik syarikat, bakat dan pelaburan ke negara ini,” katanya kepada pemberita di sini, hari ini.

Beliau berkata demikian selepas Majlis Pelancaran DE Rantau @ Melaka oleh Ketua Menteri Melaka Datuk Seri Sulaiman Md Ali serta turut dihadiri Exco Pendidikan, Teknologi dan Telekomunikasi negeri Datuk Rais Yasin.

Mahadhir berkata program DE Rantau mampu menjadikan Malaysia sebagai hab nomad digital pilihan di Asean sekali gus meningkatkan penggunaan digital selain mempromosikan mobiliti profesional digital dan pelancongan di seluruh negara.

Program itu yang turut menjadi platform perkongsian maklumat, kepakaran serta kemahiran kepada pasaran tenaga kerja negara dengan nomad digital dari seluruh dunia dan secara tidak langsung mampu menjuruskan rakyat ke dalam ekonomi digital.

Mengulas mengenai pemilihan Melaka sebagai lokasi keempat hab DE Rantau, katanya negeri tersebut bukan sahaja maju dalam sektor pelancongan malah mempunyai infrastruktur yang baik, tenaga kerja berkemahiran, ekosistem perniagaan yang kondusif serta daya tarikan sejarah termasuk budaya yang boleh menarik lebih ramai nomad dan pelabur ekonomi digital.

Dalam pada itu, beliau berkata, sebanyak 2,000 nomad digital dari luar negara disasar berkunjung ke negara ini menggunakan Pas Nomad DE Rantau, menjelang akhir tahun ini.

“Setakat ini, lebih 20 nomad digital dari Jepun, New Zealand dan United Kingdom telah berjaya mendapatkan Pas Nomad DE Rantau, yang mana, mereka dibenarkan tinggal selama setahun serta mempunyai projek untuk dilaksanakan,” katanya.

Sementara itu, Sulaiman berkata Program DE Rantau diharap dapat memberi impak yang besar kepada sektor pelancongan Melaka sekali gus menarik lebih banyak nomad digital untuk berkunjung dan tinggal lebih lama di negeri ini.

“Saya menyeru agar pengusaha hotel dan penginapan termasuk pemain sektor pelancongan yang lain mengambil peluang menerusi program DE Rantau untuk meningkatkan perniagaan mereka dan secara tidak langsung menyumbang kepada pertumbuhan sektor pelancongan negeri,” katanya. – Bernama

See author's posts


TYT: Amalkan budaya kehidupan berharmoni

KUCHING: Perbezaan budaya dan kepercayaan tidak mengasingkan rakyat antara satu kaum dengan kaum yang lain di Sarawak.

Yang Di-Pertua Negeri Sarawak, Tun Pehin Sri Abdul Taib Mahmud berkata, dalam kontek Sarawak, rakyatnya tetap hormat dan bersama-sama meraikan perayaan rakan-rakan daripada kaum lain.

“Budaya seperti inilah yang melahirkan kehidupan harmoni dalam kalangan masyarakat berbilang kaum di negeri ini.

“Kita bersyukur kerana tahun ini kita berpeluang menyambut perayaan ini dalam skala yang agak besar berbanding tiga tahun yang lepas.

“Ketika itu, kita menyambut perayaan ini secara sederhana kerana mematuhi prosedur operasi standard (SOP) dalam usaha memutuskan rantaian penularan wabak COVID-19 di  Sarawak. Kita meninggalkan 2022 dengan pelbagai kenangan.

“ Kita perlu cekal dan bersedia kerana saya yakin kerajaan Sarawak akan melonjakkan ekonomi negeri ini demi pembangunan yang berterusan,” katanya dalam Perutusan Khas Tahun Baharu Cina 2023.

Dalam pada itu, beliau percaya rakyat Sarawak semua telah menjadi satu keluarga yang sentiasa menjaga kepentingan, kebajikan dan keperluan keluarga yang lain.

“ InsyaAllah…di atas sokongan semua rakyat Sarawak, negeri kita akan kekal harmoni dan bergerak maju sebagaimana negeri-negeri lain di Malaysia.

“ Bersama-samalah kita memainkan peranan yang lebih besar ini untuk memakmurkan keharmonian kepelbagaian kaum di Sarawak,” katanya.

Sehubungan itu, beliau menyeru agar rakyat negeri ini sama-sama mengekalkan budaya seperti ini walaupun berlainan cara hidup, budaya dan kepercayaan.

“Ia tidak seharusnya menjadi batu penghalang untuk kita bersatu, hormat dan menghormati antara satu sama lain kerana ia akan membuat kita lebih menghargai serta memerlukan satu sama lain sekali gus melahirkan sifat bantu membantu dalam banyak perkara.

” Akhir kata, saya dan isteri serta keluarga ingin mengucapkan Selamat Tahun Baharu Cina 2023 kepada seluruh rakyat Sarawak,” katanya.

Oleh NUR AIN OTSMAN

See author's posts


Kehidupan rakyat harus diutamakan

ZARINA ABDULLAH

KUCHING: Operasi premis perniagaan tidak boleh dibenarkan dibuka jika penjarakan sosial tidak dilaksanakan dan diamalkan dengan berkesan.

Timbalan Ketua Menteri, Tan Sri James Jemut Masing menegaskan ini kerana hidup rakyat harus diutamakan berbanding pendapatan dan keuntungan perniagaaan.

“Wabak pandemik Covid-19 memerlukan penjarakan sosial antara manusia untuk mencegah daripada dijangkitinya.

“Maka, sehingga vaksin dijumpai, masyarakat harus mengamalkan langkah berjaga-jaga terutamanya penjarakan sosial kerana kita harus memotong rantaian jangkitan ini,” tegasnya dalam kenyataan di sini, semalam.

Menurutnya, penjarakan sosial dan pengasingan diri adalah cara terbaik memutuskan rantaian jangkitan wabak ini.

“Penjarakan sosial terbaik adalah antara tiga hingga enam kaki untuk menghentikan penularannya.

“Sehubungan itu, perniagaan hanya boleh dibenarkan dibuka jika penjarakan sosial dipatuhi dengan berkesan.

“Sekiranya kita tidak dapat menguruskan jarak sosial dengan berkesan, saya mencadangkan kerajaan tidak membuka premis perniagaan atau penularan Covid-19 akan terus melonjak dan kita terpaksa bermula semula dari awal,” ujarnya.

Tambahnya, adalah ini adalah lebih baik daripada daripada menyesal kemudian hari.

Bagaimanapun Masing berkata, ada operasi perniagaan yang mana jarak sosial dapat dilaksanakan dengan baik seperti kerja-kerja pembinaan dan pertanian di kawasan zon hijau.

“Dengan melakukannyai ini secara perlahan-lahan, kita akan dapat membuka semula ekonomi kita serta mengembalikan kehidupan kita seperti biasa,” katanya.

See author's posts


Pembangunan STEM lahirkan rakyat berpengetahuan

KENANGAN… Dr. Annuar Rapa’ee merakam kenangan selepas merasmikan program Malaysia Techlympics 2022 Peringkat Zon Malaysia Timur (Sarawak) di Sibu, semalam.

SIBU: Kerajaan Sarawak amat mengambil berat tentang pembangunan dalam bidang Sains, Teknologi, Kejuruteraan dan Matematik (STEM) bagi melahirkan rakyat yang berpengetahuan dalam bidang sains.

Timbalan Pendidikan, Inovasi dan Pembangunan Bakat (MEITD), Dr. Annuar Rapa’ee berkata, ini kerana tiada jalan lain untuk bersaing dan menggunakan sepenuhnya sumber asli negeri ini tanpa mempunyai rakyat yang mempunyai pengetahuan dalam sains.

“Sebab itu, Kerajaan Sarawak melabur banyak bukan sahaja dari segi kewangan, tetapi dari segi usaha memperkasakan pelajar kita dalam bidang STEM dan salah satu contohnya ialah mempunyai Pusat Sains sendiri yang diharap siap dalam dua atau tiga tahun,” jelasnya semasa berucap merasmikan Malaysia Techlympics 2022 PeringkatZon Malaysia Timur (Sarawak), hari ini.

Dr. Annuar yang juga Ahli Dewan UndanganNegeri (ADUN) Nangka berharap ibu bapa dapat memupuk minat anak-anak mereka terhadap STEM kerana sabje kini terutamanya Matematik dan Sains merupakan sabjek yang paling logic dan mudah untuk mendapat markah.

“Sains adalah sabjek yang boleh diterjemahkan kepada teori dan amali, sebab itu kita kena tingkatkan minat pelajar kita.

“Minat ini sering dielakkan kerana takut gagal.  Malah, dalam matematik dan sains, jika kita asuh dari awal, mustahil mereka tidak dapat menguasai sains dan matematik.

“Bagi saya semua orang dilahirkan sama dan selagi anda banyak menekankan pada matematik dan sains anda akan menjadi cemerlang dalam dua mata pelajaran ini,” ujarnya.

Beliau memberitahu, MEITD dan Kementerian Sains, Teknologi dan Inovasi (MOSTI) akan terus bekerjasama memperkukuh serta mengembangkan semua bentuk kemudahan dalam bidang STEM.

Katanya, mereka memastikan usaha itu akan dapat memberi manfaat kepada pelajar khususnya di kawasan luar bandar memandangkan STEM amat penting dalam Revolusi Perindustrian 4.0.

“Sememangnya hasrat Kerajaan Sarawak amat mementingkan bidang sains apatah lagi dalam dunia hari ini. Bukan sahaja Pendidikan malah ekonomi, banyak bergantung kepada inovasi atau bidang sains berasaskan revolusi industri 4.0.

“Masyarakat perlu belajar sains, iaitu STEM, supaya kita tidak ketinggalan dalam arus perkembangan daripada orang lain,” tegasnya.

Berucap sama pada program tersebut, Penolong Setiausaha Kementerian Kebudayaan dan Sains, Perkhidmatan Teknologi dan Inovasi, Dr. K Nagulendran berkata, sekitar 1,000 pelajar dari Sarawak menyertai Techlympics.

Katanya, sehingga kini seramai lebih 1,028,983 rakyat Malaysia berumur antara tujuh hingga 30 tahun telah mendaftar untuk menyertai pelbagai jenis pertandingan dan sesiperkongsian program Malaysia Techlympics sejak dilancarkan oleh perdana menteri Mac lalu.

“Saya berharap apabila Bajet 2023 diumumkan lebih banyak peruntukan akan diperuntukkan kepada program yang bertujuan merangsang aktiviti sains, teknologi dan inovasi  negara (STI) melalui pembelajaran berasaskan pengalaman bagi melengkapkan pembelajaran bukan formal sains, teknologi, kejuruteraan dan matematik, atau STEM dalam kalangan peserta,” ujarnya.

See author's posts


Belum ada tapak sesuai untuk Tabika KEMAS Saeh

NIAH : Hasrat penduduk rumah panjang di Zon Saeh untuk mempunyai sebuah Tabika Kemajuan Masyarakat (KEMAS) belum kesampaian ekoran tidak mempunyai tapak bersesuaian.

Penolong Pegawai Pendidikan Awal Kanak-Kanak KEMAS Parlimen Sibuti, Murni Bulan Engkong berkata bahawa buat masa ini kelas Tabika KEMAS Rumah Mentali Saeh terpaksa menumpang di Dewan Saeh ketika ini.

Beliau berkata demikian ketika mengadakan lawatan kerja oleh Pengarah KEMAS Sarawak Khairuddin Mohammad Nasir ke tiga kawasan iaitu Kampung Bulau, Dadang dan Zon Saeh Niah semalam.

Katanya, kelas Tabika KEMAS Saeh terpaksa membuat penyambungan bangunan di tepi Dewan Saeh kerana tidak mempunyai tapak tanah yang sesuai untuk pembinaan bangunan baharu.

“Terdapat tapak yang dicadangkan tetapi tidak sesuai kerana kawasan rendah dan kawasan kerap banjir. Kawasan Saeh yang mempunyai 16 buah rumah panjang hanya mempunyai sebuah tabika pada masa ini,” jelasnya.

Utusan Sarawak turut difahamkan bahawa kawasan Niah mempunyai tujuh Tabika KEMAS dan sebuah taska di Kampung Tanjung Berlipat.

Selain itu, pihak Tabika KEMAS Kampung Dagang (Bekenu) turut memohon sebuah bangunan baharu namun tidak mempunyai tapak yang sesuai setakat ini.

Bangunan baharu diperlukan oleh Tabika KEMAS Kampung Dagang kerana bangunan sekarang didapati kurang selamat dann tidak dapat menampung penambahan murid untuk sesi persekolahan akan datang.

Tabika KEMAS Kampung Dagang dibina pada tahun 1995 dan di bangunan ini juga dijalankan kelas jahitan.

Turut serta dalam lawatan ini ialah Pengarah KEMAS Sarawak Khairuddin Mohammad Nasir dan Pegawai KEMAS Bahagian Miri Josipah Sabas serta TR. Ipat Bakar.

Oleh Adum Liu

See author's posts


Serah kertas penamaan calon bermula 9.00 pagi Sabtu ini – SPR

KUALA LUMPUR: Suruhanjaya Pilihan Raya Malaysia (SPR) memaklumkan kertas penamaan calon bagi Pilihan Raya Umum ke-15 (PRU-15) dan Pilihan Raya Kecil (PRK) Dewan Undangan Negeri (DUN) Bugaya, Sabah, boleh dikemukakan dari 9.00 sehingga 10.00 pagi, Sabtu ini.

Setiausahanya Datuk Ikmalrudin Ishak berkata, kertas penamaan calon itu perlu dikemukakan kepada Pegawai Pengurus di 222 pusat penamaan calon (PPC) yang telah ditetapkan.

Beliau berkata, kertas penamaan calon mestilah dikemukakan oleh calon, pencadang dan penyokong, mana-mana dua orang daripada mereka atau mana-mana seorang daripada mereka.

“Bagi melancarkan proses penamaan calon, SPR menyarankan kepada bakal-bakal calon yang ingin bertanding dalam PRU15 dan PRK DUN Bugaya, agar mengisi borang dan membuat semakan awal dengan Pejabat Pegawai Pengurus atau Pejabat Pilihan Raya Negeri di seluruh negara, sebelum hari penamaan calon,’’ katanya dalam kenyataan hari ini.

Ikmalrudin turut menyarankan supaya bakal calon pilihan raya tersebut membuat pembayaran deposit lebih awal dan resit pembayaran berkenaan perlu dibawa pada hari penamaan calon sebagai bukti pembayaran.

Calon juga diingatkan untuk membawa surat kebenaran untuk menggunakan simbol parti yang diwakili ketika menyerahkan kertas penamaan calon.

‘’Pada hari penamaan calon, hanya calon, pencadang calon dan penyokong calon sahaja dibenarkan masuk ke PPC dan orang awam serta penyokong-penyokong yang mengiringi calon adalah dilarang menunggu atau berada dalam jarak 50 meter dari sempadan PPC yang telah ditetapkan,’’ katanya.

Beliau berkata, penggunaan semua jenis alat muzik ataupun pembesar suara bagi tujuan dakyah politik melalui apa cara termasuk menerusi penggunaan kenderaan, adalah tidak dibenarkan kerana merupakan kesalahan di bawah Akta Kesalahan Pilihan Raya 1954.

Menurutnya, SPR menyeru kepada semua calon dan parti politik yang terlibat agar sentiasa mematuhi undang-undang, peraturan, tata etika dan arahan yang dikeluarkan oleh SPR, polis dan pihak berkuasa tempatan (PBT) pada hari penamaan calon.

SPR menetapkan hari penamaan calon bagi PRU-15 Sabtu ini (5 November), hari pengundian (19 November) dan pengundian awal pada 15 November. – Bernama

See author's posts


DOS PENGGALAK: SARAWAK TERAWAL

KUCHING: Kerajaan Sarawak akan menjadi negeri terawal yang akan diberi suntikan dos penggalak kepada rakyatnya pada Oktober depan.

Menteri Kesihatan, Khairy Jamaluddin Abu Bakar berkata, dos penggalak itu akan diberikan kepada golongan berisiko tinggi seperti warga emas dan mereka yang mempunyai komorbiditi yang serius.

“Kita mendapati bahawa kumpulan yang sedang mengalami gejala yang serius di hospital yang perlu dimasukkan di Unit Rawatan Rapi (ICU).

“Kita akan mulakan pada Oktober depan apabila kita sudah siap dengan garis panduan dan juga garis panduan klinikal untuk dos penggalak,”katanya.

Beliau berkata demikian pada sidang media selepas Mesyuarat Khas Imunisasi dan Pengurusan Pandemik bersama Ahli Jawatankuasa Pengurusan Bencana Negeri Sarawak (JPBNS) di Wisma Bapa Malaysia, Petra Jaya, semalam.

Bagaimanapun, Khairy tidak menolak kemungkinan dos penggalak itu kelak akan diberikan kepada mereka yang berusia bawah 60 tahun dan sihat di masa akan datang.

Menurutnya, antara perkara yang akan disediakan dalam garis panduan klinikal adalah berkenaan dengan jenis vaksin

“Kita masih lagi sedang menilai sama ada jenis vaksin yang sama ataupun jenis vaksin yang berbeza dapat diberi. Kita hanya menggalakkan supaya mereka yang berisiko tinggi sahaja buat masa ini diberikan dos penggalak.

“Kalau dilihat di negara dengan amalannya sama juga, dos penggalak ini hanya diberi kepada yang warga emas dan juga mereka yang mempunyai komorbiditi yang serius,” katanya.

Jelasnya, untuk populasi umum beliau menyatakan bahawa tidak banyak atau tidak ada negara yang telah meluluskan untuk digunakan untuk semua.

“Malah, Pentadbiran Makanan dan Ubat-ubatan (FDA) Amerika Syarikat mengeluarkan hanya 65 tahun ke atas, jadi kita akan mengeluarkan garis panduan klinikal berdasarkan nasihat daripada pakar.

“Kita akan gunakan sumber yang ada pada ketika ini kepada mereka yang benar-benar memerlukan dulu berbanding individu lain,” tambahnya lagi. Turut hadir, Menteri Muda Perumahan dan Kesihatan Awam Sarawak dan Menteri Muda Pendidikan, Sains dan Penyelidikan Teknologi Sarawak, Dr. Annuar Rapa’ee, Ketua Pengarah Kesihatan, Kementerian Kesihatan Malaysia Tan Sri Dato’ Seri Dr. Noor Hisham Abdullah, Ketua Setiausaha Kementerian Kesihatan Malaysia, Dato’ Mohd. Shafiq Abdullah, Timbalan Menteri Kesihatan II, Datuk Aaron Ago Dagang, Timbalan Ketua Menteri Sarawak, Datuk Amar Douglas Uggah Embas, Menteri Kerajaan Tempatan dan Perumahan Sarawak, Dato Sri Prof. Dr. Sim Kui Hian, Timbalan Setiausaha Kerajaan Negeri Sarawak (Transformasi Luar Bandar), Datu Ik Pahon Joyik, Menteri Utiliti Sarawak, Dato Sri Dr. Stephen Rundi Utom dan Pengarah Jabatan Kesihatan Negeri Sarawak, Dato’ Dr. Mohamed Sapian Mohamed.

Oleh JEAKQLEYN YACHO

See author's posts


Teknologi IoT diperkenal dalam tanaman fertigasi

SEREMBAN: Pelajar Universiti Sains Islam Malaysia (USIM) memperkenalkan ciptaan Laman Prosumer Control System (LPCS) iaitu mengintegrasikan teknologi Internet of Things (IoT) dalam mengawal proses pembajaan, siraman dan meracun tanaman Rock Melon menggunakan telefon pintar.

Ketua Projek, Khairuz Zihani Kelana berkata ciptaaan inovasi itu adalah hasil projek pelajar tahun tiga Sarjana Muda Kejuruteraan Elektronik, Fakulti Kejuruteraan dan Alam Bina USIM, terdiri daripada Hairul Iskandar Hairul Nizam, 22; Nur Syuhada Amir, 22; dan Siti Sarah Nabila Nor Zawawi, 22.

“Ciptaan tersebut sesuai digunakan di ladang pertanian berskala kecil yang menggunakan kaedah penanaman fertigasi dan projek ini digunakan bagi tanaman Rock Melon diusahakan Jabatan Keselamatan di kampus ini,” katanya dalam kenyataan di sini semalam.

Khairuz berkata, kebun Rock Melon itu menjadi perintis kepada penggunaan ciptaan LPCS yang mempunyai tiga fungsi utama iaitu Automatic Distribution System; Dosing System; dan Monitoring System.

Katanya, ketiga-tiga sistem ini dibangunkan berteraskan IoT yang membolehkan ia dikawal sepenuhnya oleh petani menggunakan telefon pintar atau tablet melalui aplikasi ‘e-Prosumer’ dengan sambungan secara modul Wi-Fi.

Sementara itu Hairul Iskandar berkata, fungsi Automatic Distribution System dapat mengawal kuantiti siraman air, baja dan racun pada tanaman secara automatik menerusi arahan diterima daripada kotak kawalan berdasarkan analisis data alat pengesan (sensor) di sekitar tanaman.

Jelasnya, melalui teknologi Dosing System pula memastikan nisbah campuran cecair baja yang tepat setelah mengambil kira bacaan kekonduksian elektrik dalam tangki campuran, nilai pH, paras air, paras hujan, suhu air dan kelembapan tanah.

Dalam pada itu, Monitoring System berfungsi mengawal paras air dalam tangki khas digunakan untuk sistem fertigasi sentiasa mencukupi.

“Kesemua sistem ini dihubungkan ke ‘e-Prosumer Control System’ iaitu kotak kawalan utama kepada pengoperasian LPCS. Inovasi ini juga boleh beroperasi secara manual sekiranya terdapat gangguan capaian WI-FI di antara kotak kawalan dan peranti,” katanya.

Beliau berkata, kos keseluruhan bagi projek itu adalah RM600 bagi penanaman antara 100 ke 200 pokok, ciptaan ini berpotensi menarik golongan muda menceburi bidang pertanian, membantu dalam mengembangkan bidang pertanian tepat (precision agriculture), meningkatkan jaminan food security. – Bernama

See author's posts


Semai semangat kemerdekaan dalam kalangan generasi muda

SEMANGAT PATRIOTIK…Anak-anak dengan penuh semangat patriotik mengenakan busana merdeka mereka.

KERIANGAN bersama rasa kesyukuran jelas terpancar di wajah para peserta kayuhan basikal bersempena Majlis Penangguhan Bulan Kemerdekaan Peringkat Sekolah Kebangsaan (SK) Abang Ali 2022 berlangsung di sekolah tersebut baru-baru ini.

Kayuhan basikal sejauh 6.5 kilometer dimulakan dan berakhir di SK Abang Ali.  Seramai 150 murid-murid serta ibu bapa bersama-sama mengayuh basikal dengan penuh semangat patriotisme.

Pelbagai bentuk basikal telah dihiasi dengan begitu cantik dan berwarna-warni dengan kibaran Jalur Gemilang serta bendera Sarawak.

Majlis Penangguhan Bulan Kemerdekaan Peringkat Sekolah Kebangsaan Abang Ali 2022 telah dihadiri oleh tetamu khas Ketua Agensi Anti  Dadah Kebangsaan (AADK)  Daerah Sibu Mohammed Tumi serta hampir 900 murid-murid bersama ibu bapa masing-masing. Turut hadir, Guru Besar SK Abang Ali Hamdi Najdi.

Selain kayuhan basikal sejauh 6.5 kilometer, acara lain yang turut diadakan termasuklah pertandingan basikal berhias dengan menampilkan 30 penyertaan.

Kesemua basikal tersebut telah dihiasi dengan begitu cantik menggunakan Jalur Gemilang dan juga bendera Sarawak yang memperlihatkan mesej kemerdekaan yang dinikmati hari ini terus dipertahankan agar dapat diwarisi generasi akan datang.

Untuk merancakkan lagi Majlis Penangguhan Bulan Kemerdekaan Peringkat Sekolah Kebangsaan (SK) Abang Ali 2022 dengan menampilkan acara Pertandingan Busana Merdeka.

Pertandingan tersebut disertai oleh 106 murid-murid memperagakan busana Merdeka sambil memperagakan dengan penuh bergaya.

Pertandingan Busana Merdeka juga mampu untuk menyemaikan benih rasa hormat dan cintakan negara Malaysia dalam diri anak-anak.

Acara lain yang turut diadakan ialah pertandingan mewarna dan melukis melibatkan seramai 130 peserta dan pertandingan keceriaan kelas sempena bulan kemerdekaan 2022.

Kesemua hadiah disampaikan oleh Mohammed Tumi.

Oleh RAIHAN OMERA KAUSAR

See author's posts